Rapport Speċjali L-użu li l-aġenziji jagħmlu 
minn għotjiet: mhuwiex 
dejjem xieraq u mhux 
dejjem jista’ jintwera li 
huwa effettivMT 2016  Nru  12
IL/uniF6BAQORTI
EWROPEA 
TAL/uniF6BAAWDITUR I
IL-QORTI EWROPEA TAL-AWDITURI  
12, rue Alcide De Gasperi  
1615 Luxembourg  
LUXEMBOURG
Tel. +352 4398-1
Mistoqsijiet: eca.europa.eu/mt/Pages/ContactForm.aspx
Sit web: eca.europa.eu
Twitter: @EUAuditorsECA
Ħafna informazzjoni addizzjonali dwar l -Unjoni Ewropea hija disponibbli fuq l -Internet.  
Jista’ jsir aċċess għaliha permezz tas -server Europa ( http://europa.eu ).
Il-Lussemburgu: L -Uffiċċju tal -Pubblikazzjonijiet tal -Unjoni Ewropea, 2016
Print ISBN 978-92-872-4680-6 ISSN 1831-0907 doi:10.2865/71134 QJ-AB-16-009-MT-C
PDF ISBN 978-92-872-4723-0 ISSN 1977-5741 doi:10.2865/57261 QJ-AB-16-009-MT-N
EPUB ISBN 978-92-872-4647-9 ISSN 1977-5741 doi:10.2865/167721 QJ-AB-16-009-MT-E
© L-Unjoni Ewropea, 2016
Ir-riproduzzjoni hija awtorizzata kemm -il darba jissemma s -sors oriġinali.
L-użu li l-aġenziji jagħmlu 
minn għotjiet: mhuwiex 
dejjem xieraq u mhux 
dejjem jista’ jintwera li 
huwa effettiv
(skont l-Artikolu 287(4), it-tieni subparagrafu, TFUE)Rapport SpeċjaliMT 2016  Nru 12
02
 Tim tal-awditjar
Ir-rapporti speċjali tal-QEA jagħtu r-riżultati tal-awditi tal-prestazzjoni u tal-konformità tagħha li jikkonċernaw oqsma 
baġitarji jew suġġetti ta’ ġestjoni speċifiċi. Il-QEA tagħżel u tfassal dawn il-kompiti tal-awditjar biex ikollhom impatt 
massimu billi tqis ir-riskji għall-prestazzjoni jew għall-konformità, il-livell ta’ introjtu jew ta’ nfiq involut, l-iżviluppi li jkunu 
għad iridu jseħħu u l-interess politiku u pubbliku.
Dan l-awditu ġie prodott mill-Awla IV tal-Awditjar — immexxija mill-Membru tal-QEA, Milan Martin Cvikl — li tispeċjalizza 
fl-awditjar ta’ dħul, riċerka u politiki interni, governanza ekonomika u finanzjarja, u istituzzjonijiet u korpi tal-Unjoni Ewro -
pea. L-awditu tmexxa mill-Membru tal-QEA Louis Galea, b’appoġġ mill-kap tal-kabinett tiegħu, Jacques Sciberras, u Anna 
Fiteni, Attaché. Il-Kap tal-Kompitu Marc Mc Guinness mexxa t-tim tal-awditjar magħmul minn: Jasmine Mitterbuchner, 
Christos Alexandrou, Kostadin Dimov, Nour-Eddine Hachiby, Paris Kaklamanos, Alexandre-Kim Hugé, Juan Antonio 
Vazquez Rivera, Wolfgang Stolz, Eddy Struyvelt, Awdituri.
Mix-xellug għal-lemin:  J. Mitterbuchner, L. Galea, A. Fiteni, M. Mc Guinness.

03
 Werrej
Paragrafu
 Lista ta’ abbrevjazzjonijiet
 Glossarju
I - IV Sommarju eżekuttiv
1 - 10 Introduzzjoni
7 - 8 Karatteristiċi tal-għotjiet mill-aġenziji
9 -10 Rwoli u responsabbiltajiet
11 -15 Ambitu u approċċ tal-awditjar
11 -13 Ambitu tal-awditjar
14 -15 Approċċ tal-awditjar
16 -51 Osservazzjonijiet
17 - 31 L-aġenziji ma indirizzawx il-possibbiltajiet kollha ta’ finanzjament, l-għotjiet mhux dejjem kienu 
l-għodda l-aktar xierqa u d-dokumenti ta’ programmazzjoni tal-aġenziji ma kinux allinjati bis-sħiħ 
mal-mandat u l-objettivi strateġiċi tagħhom
17 - 27 Minħabba segwitu inadegwat ta’ evalwazzjoni ex ante , l-aġenziji għażlu għodod ta’ finanzjament li ma 
kinux xierqa u ma fasslux l-għotjiet b’mod tajjeb biżżejjed
28 - 31 Dokumenti annwali ta’ programmazzjoni, li kienu inkompleti, ma allinjawx bis-sħiħ l-azzjonijiet iffinanzjati 
permezz ta’ għotjiet, meħuda mill-aġenziji, mal-mandati u l-objettivi strateġiċi tagħhom
32 - 41 L-aġenziji implimentaw l-għotjiet f’konformità wiesgħa mar-regoli, iżda kien hemm nuqqasijiet 
f’ċerti proċeduri ta’ aġġudikazzjoni tal-għotjiet, ta’ għażla tal-esperti u ta’ kontroll intern
32 - 37 F’każijiet speċifiċi, il-proċeduri ta’ għażla u ta’ aġġudikazzjoni tal-għotjiet ma rrispettawx bis-sħiħ il-
prinċipji bażiċi, u r-riskji ta’ kunflitti potenzjali ta’ interess jippersistu
38 - 41 B’mod ġenerali, l-aġenziji tejbu l-implimentazzjoni u l-kontrolli tagħhom tal-għotjiet, iżda jifdal xi 
dgħufijiet
42 - 51 Filwaqt li, b’mod ġenerali, l-għotjiet ikkontribwew għall-implimentazzjoni tal-politiki tal-aġenziji 
awditjati, l-aġenziji naqsu milli jwaqqfu sistemi adegwati ta’ monitoraġġ biex ikejlu l-effettività 
kumplessiva tal-attivitajiet tagħhom iffinanzjati permezz ta’ għotjiet, u l-evalwazzjonijiet ex post  
kienu neqsin jew inkompleti
04 Werrej 
52 - 57 Konklużjonijiet u rakkomandazzjonijiet
53 Użu xieraq tal-għodda ta’ finanzjament permezz ta’ għotjiet
54 Programmazzjoni annwali tal-azzjonijiet iffinanzjati permezz ta’ għotjiet
55 Proċeduri ta’ aġġudikazzjoni tal-għotjiet
56 Kontrolli ex ante  u ex post
57 Indikaturi ewlenin tal-prestazzjoni u evalwazzjonijiet ex post
 Anness — Kampjuni
 Risposta tal-Kummissjoni u tal-EIT
 Risposta tal-ECDC
 Risposta tal-EEA
 Risposta tal-EFSA
 Risposta tal-Frontex
05
 Lista ta’ abbrevjazzjonijiet
AWP : Programm ta’ Ħidma Annwali
ĊTE : Ċentri Tematiċi Ewropej huma konsorzji ta’ istituzzjonijiet fil-pajjiżi membri tal-EEA, li jittrattaw suġġett 
ambjentali speċifiku u huma kkuntrattati mill-EEA biex iwettqu attivitajiet speċifiċi kif iddefinit fl-Istrateġija tal-EEA 
u fil-Pjan ta’ Ġestjoni Annwali. Ġew stabbiliti sitt ĊTE għas-suġġetti li ġejjin: mitigazzjoni tat-Tniġġis tal-arja u tat-
Tibdil fil-Klima, Diversità Bijoloġika, impatti tat-Tibdil fil-Klima, vulnerabbiltà u Adattament, ĊTE għall-WMGE (Waste 
and Material in Green Economy (Skart u Materjal fl-Ekonomija Ekoloġika)), ilmijiet Interni, Kostali u tal-Baħar, sistemi 
Urbani, tal-Art u tal-Ħamrija.
Cedefop : Ċentru Ewropew għall-Iżvilupp ta’ Taħrig Vokazzjonali, Tessalonika.
CEPOL : Kulleġġ Ewropew tal-Pulizija, Budapest.
CPVO : Uffiċċju Komunitarju tal-Varjetajiet tal-Pjanti, Angers.
ECDC : Ċentru Ewropew għall-Prevenzjoni u l-Kontroll tal-Mard, Stokkolma.
EEA : Aġenzija Ewropea għall-Ambjent, Copenhagen.
EFSA : Awtorità Ewropea dwar is-Sigurtà fl-Ikel, Parma.
EIONET : Netwerk Ewropew ta’ Informazzjoni u Osservazzjoni tal-Ambjent.
EIT: Istitut Ewropew tal-Innovazzjoni u t-Teknoloġija, Budapest.
EMCDDA : Ċentru Ewropew għall-Monitoraġġ tad-Droga u d-Dipendenza fuq id-Droga, Lisbona.
EPIET : Il-Programm Ewropew ta’ Taħriġ għall-Epidemjoloġija tal-Intervent (The European Programme for 
Intervention Epidemiology Training).
Eurojust : L-Unità tal-Unjoni Ewropea ta’ Kooperazzjoni Ġudizzjarja, L-Aja.
FP7 : Is-Seba’ Programm Kwadru għall-attivitajiet ta’ riċerka, ta’ żvilupp teknoloġiku u ta’ dimostrazzjoni kien 
l-istrument prinċipali tal-Unjoni Ewropea għall-appoġġ tar-riċerka u l-innovazzjoni matul il-perjodu 2007-2013.
Frontex : Aġenzija Ewropea għall-Ġestjoni ta’ Kooperazzjoni Operazzjonali fil-Fruntieri Esterni, Varsavja.
GIO land : Operazzjonijiet Inizjali tal-GMES (GIO).
GMES : Monitoraġġ Globali tal-Ambjent u s-Sigurtà.
GSA : Aġenzija tas-Sistema Globali ta’ Navigazzjoni bis-Satellita Ewropea, Praga.  
H2020 : Orizzont 2020 huwa s-suċċessur tal-FP7. B’baġit oriġinali li kien iqarreb lejn l-EUR 80 biljun matul 
il-perjodu 2014-2020, l-objettiv prinċipali tiegħu huwa li jiżgura li l-Ewropa tipproduċi xjenza tal-ogħla livell, tneħħi 
l-ostakoli għall-innovazzjoni u tagħmilha aktar faċli għas-settur pubbliku u dak privat biex jaħdmu flimkien fit-
twassil tal-innovazzjoni.
06 Lista ta’ abbrevjazzjonijiet 
KKI : Komunità ta’ Konoxxenza u Innovazzjoni hija sħubija awtonoma ħafna ta’ istituzzjonijiet ewlenin ta’ 
edukazzjoni għolja, organizzazzjonijiet ta’ riċerka, kumpaniji u partijiet interessati oħra fil-proċess ta’ innovazzjoni 
li tindirizza l-isfidi tas-soċjetà permezz tal-iżvilupp ta’ prodotti, servizzi u proċessi u billi trawwem persuni 
intraprenditorjali innovattivi.
KPI: Indikaturi ewlenin tal-prestazzjoni jintużaw għall-kejl tal-fatturi li jkunu kruċjali għas-suċċess ta’ 
organizzazzjoni.
Objettivi SMART : Objettivi speċifiċi, li jistgħu jitkejlu u jinkisbu, rilevanti u mwaqqta.
RACER : KPIs rilevanti (relatati mal-objettivi), aċċettati, kredibbli, faċli u robusti.
RAP : Ir-regoli tal-applikazzjoni (regoli ta’ implimentazzjoni) għar-regolament finanzjarju (ir-Regolament ta’ Delega 
tal-Kummissjoni (UE) Nru 1268/2012). Ir-RAP jikkjarifikaw il-modalitajiet dwar kif għandhom jiġu implimentati 
r-regoli tal- RF.
RF: Ir-Regolament Finanzjarju dwar ir-regoli finanzjarji applikabbli għall-baġit ġenerali tal-Unjoni 
(ir-Regolament (UE, Euratom) Nru 966/2012 tal-Parlament Ewropew u tal-Kunsill). Huwa jirregola l-istabbiliment 
u l-implimentazzjoni tal-baġit tal-UE, filwaqt li jiżgura ġestjoni finanzjarja tajba, kontroll u protezzjoni tal-interessi 
finanzjarji tal-UE.
RFQ : Ir-Regolament finanzjarju ta’ qafas applikabbli għall-aġenziji/korpi delegati tal-UE (ir-Regolament ta’ Delega 
tal-Kummissjoni (UE) Nru 1271/2013).
UE, Unjoni : Unjoni Ewropea
07
 Glossarju
Aġenzija : Aġenziji deċentralizzati huma korpi distinti mill-istituzzjonijiet tal-UE, b’personalità legali separata; huma 
twaqqfu għal perjodu indefinit biex iwettqu kompiti tekniċi, xjentifiċi jew maniġerjali li jgħinu lill-istituzzjonijiet 
tal-UE jfasslu u jimplimentaw il-politiki. Huma jappoġġaw ukoll il-kooperazzjoni bejn l-UE u l-gvernijiet nazzjonali 
permezz ta’ ppuljar ta’ kompetenzi tekniċi u speċjalizzati, kemm mill-istituzzjonijiet tal-UE kif ukoll mill-awtoritajiet 
nazzjonali.
Ftehim dwar il-Livell ta’ Servizz : Ftehim dwar il-Livell ta’ Servizz jista’ jifforma parti minn Kuntratt ta’ servizz 
u jiddefinixxi l-livell ta’ servizz meħtieġ f’ċerti oqsma ewlenin ta’ attività li jirrappreżentaw il-kwalitajiet l-aktar 
importanti mistennija mill-awtorità kontraenti.
Ftehim ta’ Kooperazzjoni : Ftehim ta’ kooperazzjoni huwa għodda li tgħin biex jiġi evitat xogħol doppju u biex 
jitrawmu sinerġiji f’oqsma rilevanti ta’ attivitajiet u spiss jiġi formalizzat permezz ta’ Memorandum ta’ Qbil. Eżempju 
jista’ jkun it-titjib ta’ kooperazzjoni teknika bejn il-partijiet biex jikkondividu l-għarfien u jiskambjaw l-esperjenza 
u l-aħjar prattika dwar kwistjonijiet ta’ interess reċiproku.
Ftehimiet Qafas ta’ Sħubija : Ftehim qafas ta’ sħubija huwa mekkaniżmu ta’ kooperazzjoni fuq terminu twil bejn 
aġenzija u l-benefiċjarji tal-għotjiet. Huwa jispeċifika l-objettivi komuni, in-natura tal-azzjonijiet iffinanzjati permezz 
ta’ għotjiet, li ġew ippjanati, il-proċedura għall-aġġudikazzjoni ta’ għotjiet speċifiċi, u d-drittijiet u l-obbligi ġenerali 
ta’ kull parti taħt il-ftehimiet speċifiċi. Id-durata ta’ ftehim qafas ta’ sħubija hija limitata għal erba’ snin (ħlief għall-
EIT li jaġġudika FQS għal seba’ snin lill-KKI).
Korpi tal-Artikolu 36 : L-Artikolu 36 tar-Regolament Fundatur tal-EFSA jissettja l-bażi għal netwerking ma’ u fost 
l-organizzazzjonijiet tal-Istati Membri li joperaw fl-oqsma fi ħdan il-missjoni tal-EFSA. Il-Bord tal-Amministrazzjoni 
tal-EFSA jistabbilixxi u jaġġorna l-lista ta’ organizzazzjonijiet kompetenti li huma eliġibbli għall-għotjiet taħt 
l-Artikolu 36.
Trijangolu tal-Għarfien : Il-kontribut tal-edukazzjoni għolja għall-impjiegi u għat-tkabbir jista’ jittejjeb permezz ta’ 
rabtiet mill-qrib u effettivi bejn l-edukazzjoni, ir-riċerka, u l-innovazzjoni – it-tliet naħat tat-Trijangolu tal-Għarfien.
08
 Sommarju eżekuttiv
I
Għal bosta snin, fir-rapporti annwali speċifiċi tagħha dwar il-kontijiet ta’ ċerti aġenziji, il-Qorti kkritikat aspetti ta’ 
ġestjoni tal-għotjiet. Għat-tliet snin mill-2013 sal-2015, l-aġenziji nefqu ammont ta’ EUR 740 miljun fuq għotjiet 
b’kollox. Sabiex niksbu perspettiva orizzontali tal-użu minn għotjiet, aħna ddeċidejna li neżaminaw is-sistemi 
u l-kontrolli stabbiliti f’ħames aġenziji: l-Istitut Ewropew tal-Innovazzjoni u t-Teknoloġija (EIT), l-Aġenzija Ewropea 
għall-Ġestjoni ta’ Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea (Frontex), 
l-Aġenzija Ewropea għall-Ambjent (EEA), l-Awtorità Ewropea dwar is-Sigurtà fl-Ikel (EFSA) u ċ-Ċentru Ewropew għall-
Prevenzjoni u l-Kontroll tal-Mard (ECDC). Flimkien, dawn il-ħames aġenziji jirrappreżentaw bejn wieħed u ieħor 92 % 
tal-finanzjament totali permezz ta’ għotjiet li twettaq mill-aġenziji matul dan il-perjodu.
II
Aħna qiesna:
— jekk kienx xieraq li jintużaw għotjiet (għall-kuntrarju ta’ mezzi oħra bħal akkwist, ftehimiet dwar il-livell ta’ 
servizz eċċ.) biex jintlaħqu l-objettivi ta’ politika tal-aġenziji magħżula;
— jekk meta jintużaw għotjiet, il-proposti jintagħżlux f’konformità mar-regoli applikabbli u jiġux immonitorjati 
b’mod effettiv; u
— jekk ir-riżultati u l-effettività jitkejlux u jiġux evalwati.
III
Aħna nikkonkludu li, inġenerali, l-aġenziji awditjati aġġudikaw u ħallsu l-għotjiet f’konformità mar-regoli. Il-biċċa 
l-kbira mill-aġenziji awditjati ma indirizzawx b’mod adegwat il-possibbiltajiet alternattivi ta’ finanzjament, u kon -
segwentement l-għotjiet mhux dejjem kienu l-aħjar mod kif jilħqu l-objettivi tagħhom. L-aġenziji awditjati ma 
kejlux l-effettività tal-għotjiet tagħhom. Hemm lok għal titjib fil-proċeduri ta’ aġġudikazzjoni, fis-sistemi ta’ kontroll 
u fil-kejl tal-prestazzjoni. Xi dgħufijiet huma partikolari għal aġenzija speċifika iżda l-biċċa l-kbira minnhom japp -
likaw għal bosta minnhom jew għal kollha kemm huma.
09 Sommarju eżekuttiv 
IV
Aħna nagħmlu l-ħames rakkomandazzjonijiet li ġejjin, li għandhom ikunu ta’ benefiċċju għall-aġenziji kollha li att -
walment qed jużaw l-għotjiet u li qed jikkunsidraw li jagħmlu dan:
(a) qabel ma jniedu l-għotjiet, l-aġenziji għandhom jeżaminaw bir-reqqa jekk l-għotjiet humiex l-għodda l-aktar ef -
fettiva. Il-possibbiltajiet ta’ spejjeż simplifikati u l-aġġudikazzjoni diretta għandhom jintużaw kull meta dan jiġi 
ġġustifikat;
(b) il-programmi ta’ ħidma tal-aġenziji għandhom jindikaw liema attivitajiet se jiġu implimentati permezz ta’ 
għotjiet, l-objettivi speċifiċi li għandhom jintlaħqu u r-riżultati mistennija li għandhom jinkisbu mill-azzjonijiet 
iffinanzjati permezz ta’ għotjiet, kif ukoll ir-riżorsi finanzjarji u umani, ippjanati, li huma meħtieġa għall-
implimentazzjoni tal-azzjonijiet iffinanzjati permezz ta’ għotjiet;
(c) l-aġenziji li japplikaw proċeduri speċifiċi ta’ għotjiet għandhom jistabbilixxu proċeduri interni formali li jir -
regolaw il-prinċipji ta’ trasparenza u trattament ugwali, u li jissalvagwardjaw kontra l-potenzjal ta’ kunflitti ta’ 
interess;
(d) l-aġenziji għandhom isaħħu s-sistema ta’ verifikazzjoni tagħhom rigward l-implimentazzjoni tal-proġetti ta’ 
għotjiet;
(e) l-aġenziji għandhom iwaqqfu sistemi ta’ monitoraġġ u rappurtar tal-għotjiet, ibbażati fuq indikaturi ewlenin tal-
prestazzjoni li jkunu orjentati lejn ir-riżultati u lejn l-impatt, kif ukoll riżultati tal-evalwazzjoni ex post .
10
 Introduzzjoni
01 
Il-Parlament Ewropew u l-Kunsill stabbilew 41 aġenzija u korpi deċentralizzati 
oħra. Il-baġit totali tal-aġenziji għall-2015 kien jammonta għal xi EUR 2.4 biljun 
jew madwar 1.5 % tal-baġit ġenerali tal-UE għall-2015. Huma entitajiet legali 
separati mwaqqfa għal perjodu indefinit biex iwettqu kompiti tekniċi, xjentifiċi 
jew maniġerjali li jgħinu lill-istituzzjonijiet tal-UE jfasslu u jimplimentaw il-politiki. 
Huma jappoġġaw ukoll il-kooperazzjoni bejn l-UE u l-gvernijiet nazzjonali per -
mezz ta’ ppuljar ta’ kompetenzi tekniċi u speċjalizzati, kemm mill-istituzzjonijiet 
tal-UE kif ukoll mill-awtoritajiet nazzjonali. Biex iwettqu l-kompiti tagħhom, 
l-aġenziji jistgħu jagħżlu minn diversi għodod ta’ finanzjament: finanzjament 
permezz ta’ għotjiet, akkwist pubbliku jew mekkaniżmi oħra bħal ftehimiet ta’ 
koope  razzjoni jew esternalizzazzjoni (permezz ta’ ftehimiet dwar il-livell ta’ 
servizz).
02 
Il-finanzjament permezz ta’ għotjiet li twettaq mill-aġenziji rdoppja minn mad -
war EUR 166 miljun fl-2013 għal EUR 333 miljun fl-2015 (ara l- Figura 1 ). Dan huwa 
primarjament dovut għal żieda fl-attività fi tliet aġenziji: l-EIT, l-EEA u l-Aġenzija 
tas-Sistema Globali ta’ Navigazzjoni bis-Satellita Ewropea (GSA). Figura 1Il-pagamenti ta’ għotjiet, li twettqu mill-aġenziji, mill-2013 sal-2015
Sors:  Il-QEA, ibbażat fuq data  tal-aġenziji.miljun EUR 350
300
250
200
150
100
50
0
2013 2014 2015EUR 166 miljunEUR 240 miljunEUR 333 miljun
11 Introduzzjoni 
03 
Biex jilħqu l-objettivi ta’ politika tagħhom, 11-il aġenzija jużaw għotjiet (ara 
t-Tabella 1 ).Tabella 1Il-pagamenti ta’ għotjiet, li twettqu mill-aġenziji (2013 sa 2015), skont l-attività 
ffinanzjata
 Riċerka, 
Żvilupp u In -
novazzjoni 
(RŻI)Kooperazzjo -
ni xjentifika 
u koop -
erazzjoni 
mill-Istati 
MembriStudjiĠbir u analiżi 
tad- dataTaħriġTotal  
(miljun EUR)Proporzjon 
għal kull 
aġenzija
EIT1478.1     478.1 65 %
Frontex1 147. 8    147. 8 20 %
EEA1 17. 2 25.1   42.3 5 %
GSA 42.0     42.0 5 %
EFSA1 4.1 1.5 3.0  8.6 1 %
EMCDDA  7.1    7.1 1 %
ECDC1  0.8  5.5 6.3 1 %
CEPOL     3.5 3.5 1 %
Cedefop  2.0    2.0 <1 %
Eurojust  1.8    1.8 <1 %
CPVO   0.3   0.3 <1 %
Pagamenti totali ta’ 
għotjiet520.1 180.0 27.7 3.0 9.0 739.8 100 %
Perċentwal għal kull 
attività70 % 24 % 4 % 1 % 1 % 100 %
1 Aġenziji magħżula għall-awditu.
Sors: Il-QEA, ibbażat fuq data  tal-aġenziji .
12 Introduzzjoni 
04 
Il-Qorti awditjat ħames aġenziji (l-EIT, il-Frontex, l-EEA, l-EFSA u l-ECDC), li kienu 
jirrappreżentaw 92 % tal-infiq totali li twettaq mill-aġenziji fuq attivitajiet iffinan -
zjati permezz ta’ għotjiet. L-għażla ta’ dawn l-aġenziji kienet ibbażata fuq it-tip 
tal-attivitajiet iffinanzjati permezz ta’ għotjiet, il-profil tal-benefiċjarji, u l-volum 
tal-pagamenti matul is-snin 2013 sa 2015. (Ara l- Figura 2 ).Figura 2L-infiq fuq għotjiet, li twettaq mill-aġenziji magħżula, għall-2013 sal-2015
Sors: Il-QEA, ibbażat fuq data  tal-aġenziji.miljun EUR 256
64
16
4
1
ECDC EEA EFSA EIT Frontex2013
2014
2015
05 
Deskrizzjoni tal-attivitajiet iffinanzjati permezz ta’ għotjiet, li twettqu mill-
aġenziji magħżula hija pprovduta fil- Kaxxa 1 .
13 Introduzzjoni Kaxxa 1
Attivitajiet iffinanzjati permezz ta’ għotjiet, li twettqu mill-aġenziji awditjati
L-Istitut Ewropew tal-Innovazzjoni u t-Teknoloġija (EIT)
L-EIT jipprovdi għotjiet lill-”Komunitajiet ta’ Konoxxenza u Innovazzjoni” (KKI), magħmula minn netwerks 
ta’ intrapriżi privati, istituti tar-riċerka u istituzzjonijiet ta’ edukazzjoni eżistenti li jaħdmu flimkien madwar 
proġetti ta’ innovazzjoni, u jassistu jew jiffinanzjaw innovaturi u intraprendituri individwali, madwar l-Ewropa 
kollha. Fl-2014, l-EIT ipprovda EUR 214-il miljun għal attivitajiet tal-KKI ffinanzjati permezz ta’ għotjiet (97 % 
tal-baġit annwali tiegħu).
L-Aġenzija Ewropea għall-Ġestjoni ta’ Kooperazzjoni Operazzjonali fil-Fruntieri Esterni tal-Istati Mem -
bri tal-Unjoni Ewropea (Frontex)
Il-Frontex tikkoordina operazzjonijiet konġunti (tal-ajru, fuq l-art u fuq il-baħar) bejn Stati parteċipi bl-għan li 
ssaħħaħ is-sigurtà tal-fruntieri esterni. Fl-2014, l-operazzjonijiet tal-ajru ammontaw għal total ta’ EUR 2 miljun, 
l-operazzjonijiet fuq il-baħar għal EUR 28 miljun u l-operazzjonijiet fuq l-art għal EUR 7 miljun. Il-Frontex tik -
koordina wkoll attivitajiet ta’ ripatrijazzjoni bejn l-Istati ta’ Schengen biex timmassimizza l-effiċjenza u l-kost -
effettività f’operazzjonijiet konġunti ta’ ritorn u hija obbligata tiżgura li l-appoġġ finanzjarju tagħha jingħata 
bil-kundizzjoni li jkun hemm rispett sħiħ għall-Karta tad-Drittijiet Fundamentali. Fl-2014, il-Frontex ipprovdiet 
EUR 8 miljun għal operazzjonijiet bħal dawn. Operazzjonijiet bħal dawn relatati mal-għotjiet jirrappreżentaw 
50 % tal-baġit annwali tal-Frontex għall-2014.
L-Aġenzija Ewropea għall-Ambjent (EEA)
L-EEA hija responsabbli li tipprovdi lill-Unjoni u l-Istati Membri b’informazzjoni oġġettiva, affidabbli u kumpa -
rabbli dwar l-ambjent f’livell Ewropew. Għal din il-fini, l-EEA tappoġġa sitt Ċentri Tematiċi Ewropej (ĊTE) 
b’għotjiet (EUR 8 miljun jew 18.5 % tal-baġit annwali tal-EEA fl-2014). Barra dan, il-Kummissjoni ddelegat 
lill-EEA l-implimentazzjoni tal-Operazzjonijiet Inizjali tal-Monitoraġġ Globali tal-Ambjent u s-Sigurtà fir-rig -
ward tas-servizzi ta’ monitoraġġ tal-art (GIO land). Taħt dan il-programm, fl-2014 l-EEA aġġudikat għotjiet ta’ 
EUR 15-il miljun lill-Istati parteċipi.
14 Introduzzjoni Kaxxa 1
L-Awtorità Ewropea dwar is-Sigurtà fl-Ikel (EFSA)
L-EFSA regolarment taġġudika għotjiet għal attivitajiet u proġetti xjentifiċi konġunti li jikkontribwixxu 
għall-missjoni tal-EFSA li trawwem is-sigurtà tal-ikel fl-UE: ġbir tad- data , xogħol ta’ tħejjija għal opinjonijiet 
xjentifiċi, u assistenza xjentifika u teknika oħra. Huma biss il-korpi pubbliċi inklużi fil-lista ta’ organizzazz -
jonijiet kompetenti1, ibbażata fuq nomini mill-Istati Membri, li jistgħu japplikaw għal għotja. Fl-2014, l-EFSA 
aġġudikat għotjiet ta’ bejn wieħed u ieħor EUR 3.5 miljun jew 4 % tal-baġit annwali tal-Awtorità.
Iċ-Ċentru Ewropew għall-Prevenzjoni u l-Kontroll tal-Mard (ECDC)
L-ECDC jiffinanzja attivitajiet ta’ taħriġ biex jappoġġa l-bini ta’ kapaċità fl-Istati Membri permezz tal-organiz -
zazzjoni ta’ korsijiet speċifiċi u permezz tal-Programm Ewropew ta’ Taħriġ għall-Epidemjoloġija tal-Intervent 
(EPIET). Fl-2014, attivitajiet ta’ taħriġ bħal dawn kienu jirrappreżentaw bejn wieħed u ieħor EUR 2 miljun tal-
baġit annwali taċ-Ċentru.
1 L-Artikolu 36 tar-Regolament (KE) Nru 178/2002 tal-Parlament Ewropew u tal-Kunsill tat-28 ta Jannar 2002 li jistabilixxi l-prinċipji ġenerali 
u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel 
(ĠU L 31, 1.2.2002, p. 1) jissettja l-bażi għal netwerking ma’ u fost organizzazzjonijiet tal-Istati Membri. Il-Bord tal-Amministrazzjoni tal-EFSA 
jistabbilixxi u jaġġorna l-lista ta’ organizzazzjonijiet kompetenti li huma eliġibbli taħt l-Artikolu 36.
15 Introduzzjoni 
06 
L-attivitajiet iffinanzjati permezz ta’ għotjiet, li twettqu mill-aġenziji, huma rrego -
lati mir-regolamenti finanzjarji (RF)2 ġenerali, mir-regoli tal-applikazzjoni (RAP)3 
u mir-regolament finanzjarju ta’ qafas (RFQ)4, dment li ma jkunx ipprovdut mod 
ieħor fir-regolamenti fundaturi tal-aġenziji (bħall-EIT u l-Frontex) jew atti bażiċi. 
Ir-regoli tal-FP7 jew ta’ Orizzont 2020 japplikaw ukoll għal dawk l-aġenziji involuti 
fil-finanzjament ta’ attaivitajiet ta’ riċerka taħt dawn il-programmi (l-EIT, il-GSA).
Karatteristiċi tal-għotjiet mill-aġenziji
07 
L-għotjiet mill-aġenziji huma kontribuzzjonijiet finanzjarji diretti lill-benefiċjarji 
(normalment istituzzjonijiet/korpi speċjalizzati tal-Istati Membri jew organizzazz -
jonijiet mingħajr skop ta’ profitt). Ir-riżultati tal-attivitajiet iffinanzjati permezz ta’ 
għotjiet jibqgħu l-proprjetà tal-benefiċjarji. L-għotjiet jiffinanzjaw:
(a) azzjonijiet intenzjonati għall-ilħuq ta’ objettiv partikolari ta’ politika tal-Unjo -
ni (hekk imsejħa “għotjiet għal azzjoni”) jew
(b) il-funzjonament ta’ korp li jappoġġa objettiv partikolari jew ġenerali ta’ poli -
tika ta’ aġenzija (tal-Unjoni) (hekk imsejħa “għotjiet operattivi”).5
08 
Il-prinċipji bażiċi li ġejjin, li huma applikabbli għall-għotjiet huma stipulati fl-RF:
— kofinanzjament: il-benefiċjarji għandhom jerfgħu parti mill-ispiża mġarrba;
— ebda profitt: l-għotjiet ma għandux ikollhom l-iskop jew l-effett li jipproduċu 
profitt għall-benefiċjarji;
— non-retroattività: l-għotjiet ma għandhomx jiġu aġġudikati b’mod retroattiv;
— għoti (aġġudikazzjoni) mhux kumulattiva: għotja waħda biss tista’ tiġi 
aġġudikata għall-istess azzjoni;
— trasparenza u trattament ugwali jridu jiġu żgurati matul il-proċess kollu ta’ 
għotjiet, mis-sejħa għal proposta sal-għeluq.2 Ir-Regolament (UE, 
Euratom) Nru 966/2012 
tal-Parlament Ewropew 
u tal-Kunsill tal-
25 ta’ Ottubru 2012 dwar 
ir-regoli finanzjarji applikabbli 
għall-baġit ġenerali tal-Unjoni 
u li jħassar ir-Regolament 
tal-Kunsill (KE, Euratom) 
Nru 1605/2002 
(ĠU L 298, 26.10.2012, p. 1) 
(ir-Regolament Finanzjarju).
3 Ir-Regolament ta’ Delega 
tal-Kummissjoni (UE) 
Nru 1268/2012 tad-
29 ta’ Ottubru 2012 dwar 
ir-regoli tal-applikazzjoni 
tar-Regolament (UE, Euratom) 
Nru 966/2012 tal-Parlament 
Ewropew u tal-Kunsill dwar 
ir-regoli finanzjarji applikabbli 
għall-baġit ġenerali tal-Unjoni 
(ĠU L 362, 31.12.2012, p. 1).
4 Ir-Regolament ta’ Delega 
tal-Kummissjoni (UE) 
Nru 1271/2013 tat-
30 ta’ Settembru 2013 dwar 
regolament finanzjarju ta’ 
qafas għall-korpi msemmija 
fl-Artikolu 208 tar-Regolament 
(UE, Euratom) Nru 966/2012 
tal-Parlament Ewropew 
u tal-Kunsill (ĠU L 328, 
7.12.2013, p. 42).
5 Ara l-Artikolu 121 tal-RF.
16 Introduzzjoni 
Rwoli u responsabbiltajiet
09 
L-għotjiet jiġu implimentati mill-aġenziji permezz ta’ ġestjoni ċentralizzata 
indiretta. B’mod dovut, l-aġenziji huma responsabbli għall-programmazzjoni 
pluriennali u annwali kif ukoll għall-implimentazzjoni (operazzjonali u finanz -
jarja) tal-azzjonijiet tagħhom iffinanzjati permezz ta’ għotjiet. F’dawk il-każijiet 
fejn il-Kummissjoni tiddelega lil aġenzija l-implimentazzjoni ta’ azzjoni speċifika 
ffinanzjata permezz ta’ għotjiet, hija żżomm ir-responsabbiltà aħħarija għall-
implimentazzjoni kumplessiva tal-baġit għall-għotja6. Il-ġestjoni effettiva, li 
l-aġenziji jwettqu, tal-attivitajiet iffinanzjati permezz ta’ għotjiet hija għalhekk 
kruċjali biex jintlaħqu l-objettivi u l-politiki tal-Unjoni.
10 
Fil-livell tal-aġenziji, il-kontrolli ta’ ġestjoni tal-għotjiet jinkludu s-sistemi li ġejjin7:
(a) evalwazzjoni ex ante  u ex post  tal-azzjonijiet u l-proġetti tal-aġenzija ffinanz -
jati permezz ta’ għotjiet;
(b) proċeduri ta’ sejħiet għal proposti u panels ta’ evalwazzjoni;
(c) kontrolli ex ante  u ex post  għall-verifikazzjoni tal-legalità u r-regolarità tad-
dikjarazzjonijiet tal-ispejjeż ippreżentati mill-benefiċjarji;
(d) monitoraġġ u rappurtar għall-kejl tal-kisbiet u r-riżultati tal-attivitajiet iffi -
nanzjati permezz ta’ għotjiet, abbażi ta’ indikaturi ewlenin tal-prestazzjoni 
(KPIs).6 Pereżempju, il-Kummissjoni 
ddeċentralizzat 
l-implimentazzjoni tal-
Operazzjonijiet Inizjali 
tal-GMES fir-rigward 
tas-servizzi ta’ monitoraġġ 
tal-art (GIO land) lill-EEA.
7 Ara l-Artikoli 133 u 135 tal-RF, 
u l-Artikolu 29(4) tal-RFQ.
17
 Ambitu u approċċ 
tal-awditjar
Ambitu tal-awditjar
11 
Fir-rapporti annwali speċifiċi tagħha, il-Qorti ripetutament ġibdet l-attenzjoni 
għal dgħufijiet fil-ġestjoni tal-għotjiet, b’mod partikolari fir-rigward tal-kontroll 
ex ante  u ex post  tad-dikjarazzjonijiet tal-ispejjeż, l-affidabbiltà tax-xogħol ta’ 
veriifkazzjoni ex ante  tal-awditur estern, il-monitoraġġ tal-implimentazzjoni oper -
azzjonali tal-għotjiet, u l-irkupru ta’ pagamenti mhux dovuti.
12 
Għaldaqstant, l-awditu vvaluta kif l-aġenziji mmaniġġjaw l-għotjiet u jekk dawn 
ġewx implimentati f’konformità mar-regoli. Din il-valutazzjoni ġiet ripartita fis-
sottomistoqsijiet tal-awditjar li ġejjin:
(a) L-aġenziji jagħżlu l-għotjiet bħala l-għodda l-aktar xierqa ta’ finanzjament u l-
attivitajiet iffinanzjati permezz ta’ għotjiet huma allinjati sew mal-missjoni, 
il-kompiti strateġiċi u l-objettivi tal-aġenziji?
(b) Il-proċeduri tal-aġenziji jiżguraw għażla ta’ proposti f’konformità mar-regoli 
applikabbli u monitoraġġ effettiv tal-implimentazzjoni tagħhom?
(c) L-aġenziji jiżguraw u jevalwaw l-eżiti tal-attivitajiet iffnanzjati permezz ta’ 
għotjiet b’mod xieraq?
13 
L-awditu ffoka fuq il-proċess kollu ta’ ġestjoni tal-għotjiet. Huwa ma eżaminax 
l-impatt soċjoekonomiku tal-għotjiet mill-aġenziji.
18 Ambitu u approċċ tal-awditjar 
Approċċ tal-awditjar
14 
L-awditu kien ibbażat fuq:
(a) Żjarat fuq il-post ta’ ħames aġenziji (l-EIT, il-Frontex, l-EEA, l-EFSA u l-ECDC) 
sabiex tinkiseb evidenza għall-awditjar ta’ prattiki ta’ ġestjoni tal-għotjiet 
permezz ta’ intervisti mal-membri ewlenin tal-persunal operazzjonali u am -
ministrattiv, rieżami tad-dokumentazzjoni, analiżi tal-proċessi ta’ kontroll 
intern, u eżami tal-kampjun stipulat fl- Anness .
(b) Rieżami tar-regolamenti fundaturi, tal-programmi ta’ ħidma pluriennali 
u annwali, tad-dokumenti ta’ programmazzjoni tal-għotjiet, tal-linji gwida 
ta’ ġestjoni tal-għotjiet, kif ukoll tar-rapporti ta’ evalwazzjoni tal-għotjiet tal-
ħames aġenziji magħżula għaż-żjarat tal-awditjar.
(c) Analiżi dettaljata ta’ 16-il proċedura ta’ sejħiet u 75 pagament ta’ għotjiet li 
twettqu mill-aġenziji fil-5 aġenziji magħżula matul il-perjodu Jannar 2013 sa 
Marzu 2015 (ara l- Anness ).
15 
L-awditu twettaq fl-isfond tal-RF ġenerali u r-RAP tiegħu, tal-istandards ta’ 
kontroll intern u r-regolament fundatur tal-aġenzija awditjata kif ukoll tal-oqfsa 
pluriennali ta’ politika relatati mal-qasam ta’ politika tal-aġenzija.
19
 Osservazzjonijiet
16 
L-osservazzjonijiet tagħna huma maqsumin fi tliet partijiet, li jikkorrispondu 
għas-sottomistoqsijiet tal-awditjar fil-paragrafu 12: (a) l-għażla strateġika tal-
għodda ta’ finanzjament, (b) l-implimentazzjoni ta’ din id-deċiżjoni u (c) il-kejl 
tar-riżultati.
L-aġenziji ma indirizzawx il-possibbiltajiet kollha ta’ 
finanzjament, l-għotjiet mhux dejjem kienu l-għodda 
l-aktar xierqa u d-dokumenti ta’ programmazzjoni 
tal-aġenziji ma kinux allinjati bis-sħiħ mal-mandat 
u l-objettivi strateġiċi tagħhom
Minħabba segwitu inadegwat ta’ evalwazzjoni ex ante , 
l-aġenziji għażlu għodod ta’ finanzjament li ma kinux xierqa 
u ma fasslux l-għotjiet b’mod tajjeb biżżejjed
Segwitu inadegwat ta’ evalwazzjonijiet ex ante
17 
L-aġenziji huma meħtieġa jwettqu evalwazzjonijiet ex ante  tal-programmi u l-
attivitajiet tagħhom sabiex jikkonformaw mal-prinċipju ta’ ġestjoni finanzjarja 
tajba. Fost affarijiet oħra, l-evalwazzjoni ex ante  għandha tindirizza l-valur miżjud 
tal-involviment tal-UE, l-għażla tal-aktar metodu xieraq ta’ implimentazzjoni, 
il-kosteffettività tal-metodu magħżul u l-lezzjonijiet (tagħlimiet) meħuda minn 
esperjenzi simili fil-passat8.
18 
Kemm l-EEA kif ukoll l-EFSA wettqu evalwazzjonijiet ex ante  robusti qabel ma 
niedu s-sejħiet rispettivi tagħhom għal proposti. Il-pjan direzzjonali 2014 sal-
2016 tal-EFSA għal kooperazzjoni xjentifika huwa eżempju ta’ prattika tajba 
ta’ evalwazz  joni  ex ante . L-objettiv prinċipali tiegħu kien li jtejjeb l-effettività 
u l-effiċjenza ta’ għotjiet futuri, filwaqt li jqis il-valur miżjud tal-involviment 
tagħha (ara l- Kaxxa 2 ).8 L-Artikolu 18.1 tar-RAP.
20 Osservazzjonijiet 
19 
Element importanti ta’ evalwazzjoni ex ante  effettiva huwa l-applikazzjoni ta’ 
tagħlimiet meħuda. Fl-2011, valutazzjoni tal-impatt tal-EIT li integrat ir-rekwiżi 
ta’ evalwazzjoni ex ante9 ġibdet l-attenzjoni għall-importanza li jiġu stabbiliti 
proċeduri robusti ta’ monitoraġġ għall-kejl tal-prestazzjoni tal-EIT u l-KKI10. 
Att walment l-EIT qed jistabbilixxi sistema robusta ta’ monitoraġġ bħal din (ara 
l-Kaxxa 6  u l-paragrafu 45). Dawn id-dgħufijiet fil-monitoraġġ tal-prestazzjoni 
jaffettwaw l-implimentazzjoni mill-EIT tal-mekkaniżmu ta’ rieżami kompetittiv11.9 L-evalwazzjoni ex ante  twettqet 
mill-Kummissjoni u akkumpanjat 
il-proposta għal regolament 
fundatur emendat tal-EIT.
10 SEC(2011) 1433 final tat-30 
ta’ Novembru 2011 “Impact 
Assessment - integrating ex ante  
evaluation requirements” 
(Valutazzjoni tal-Impatt - inte -
grazzjoni tar-rekwiżi ta’ 
evalwazzjoni ex ante ), 
ir-Rakkomandazzjonijiet 4 u 5.
11 Il-mekkaniżmu ta’ rieżami 
kompetittiv huwa stabbilit 
fl-Artikolu 14(7) tar-regolament 
fundatur tal-EIT u huwa l-bażi 
għall-allokazzjoni tal-kontribuzz -
joni finanzjarja tal-EIT għall-KKI. 
Il-kontribuzzjoni finanzjarja 
tinkludi element ta’ finanzja -
ment ta’ appoġġ (60 % mqassma 
b’mod ugwali fost il-KKI) 
u element ta’ finanzjament 
kompetittiv (40 %). L-element ta’ 
finanzjament kompetittiv jiġi 
allokat abbażi ta’ tliet kriterji 
b’ponderazzjoni ugwali: (1) 
prestazzjoni preċedenti tal-KKI; 
(2) pjan ta’ direzzjoni tan-ne -
gozju tal-KKI u baġit stmat 
proposti; (3) implimentazzjoni 
tal-istrateġija pluriennali tal-KKI. 
Ara wkoll ir-Rapport Speċjali 
Nru 4/2016 tal-Qorti “Jeħtieġ li 
l-Istitut Ewropew tal-Innovazzjo -
ni u t-Teknoloġija jimmodifika 
l-mekkaniżmi operazzjonali 
tiegħu u l-elementi tat-tfassil 
tiegħu biex jikseb l-impatt 
mistenni”, il-paragrafu 73 ( http://
eca.europa.eu ).Fl-2015, l-EFSA applikat it-tagħlimiet meħuda biex tintroduċi kunċetti ġodda 
u aktar effettivi ta’ għotjiet
L-EFSA wettqet l-evalwazzjoni ex ante  bil-ħsieb li ssaħħaħ il-kooperazzjoni xjentifika futura tagħha mal-
Istati Membri. Għal din il-fini, fl-2013, l-EFSA niedet konsultazzjonijiet man-netwerk tagħha ta’ Punti Fokali 
u l-Grupp ta’ Diskussjoni tal-Forum Konsultattiv dwar il-Kooperazzjoni Xjentifika. Hija kkummissjonat ukoll 
rieżami estern biex tivvaluta l-impatt tal-proġetti eżistenti tagħha ta’ għotjiet u ta’ akkwist dwar it-twassil 
tal-kompiti tagħha. L-EFSA analizzat l-eżiti u r-rakkomandazzjonijiet ta’ dawn ir-rieżamijiet waqt li kienet qed 
tifformola l-pjan direzzjonali 2014 sal-2016 tagħha għal kooperazzjoni xjentifika, li introduċa kunċetti ġodda 
u aktar effettivi ta’ għotjiet, jiġifieri għotjiet tematiċi (eż. patoġeni tal-mikrobi trażmessi mill-ikel) u għotjiet 
għal proġetti konġunti (eż. VectorNet).
Issa qed jiġu aġġudikati għotjiet tematiċi għal temi wiesgħa ta’ prijorità stabbiliti bil-quddiem f’kooperazzjoni 
mal-Istati Membri. L-EFSA qed iżżid l-ammont massimu tal-għotjiet għal EUR 500 000, u b’hekk qed tħeġġeġ 
proposti għal proġetti strateġiċi kbar, filwaqt li qed tillimita r-rata ta’ kofinanzjament tagħha għal 50 % (meta 
mqabbla mar-rata ta’ kofinanzjaent preċedenti tagħha ta’ 90 % għal għotjiet speċifiċi). L-EFSA tantiċipa li dawn 
l-għotjiet il-ġodda għandhom il-potenzjal li jġibu valur miżjud ogħla u kosteffettività aħjar għall-attivitajiet 
tagħha ta’ kooperazzjoni xjentifika.Kaxxa 2
21 Osservazzjonijiet 
Għodod ta’ finanzjament mhux xierqa
20 
Sabiex jimplimentaw il-kompiti speċifiċi tagħhom, l-aġenziji għandhom għażla 
ta’ għodod differenti ta’ finanzjament, li hija limitata għal: finanzjament permezz 
ta’ għotjiet, akkwist pubbliku jew mekkaniżmi oħra bħal ftehimiet ta’ kooper -
azzjoni jew esternalizzazzjoni (permezz ta’ ftehimiet dwar il-livell ta’ servizz). 
L-għażla għandha tiddependi minn analiżi tal-ħtiġijiet tal-aġenzija, ir-riżorsi 
tagħha, l-objettivi li għandhom jintlaħqu, il-benefiċjarji potenzjali li għandhom 
jiġu mmirati, kif ukoll il-livell ta’ kompetizzjoni meħtieġ biex tiġi żgurata l-kost -
effettività. Jeħtieġ li l-entitajiet parteċipi jikkonformaw mar-rekwiżiti rilevanti 
tal-possibbiltà ta’ finanzjament magħżula mill-aġenzija.
21 
Il-proċeduri ta’ għotjiet jużaw kriterji ta’ eliġibbiltà aktar restrittivi u kriterji finan -
zjarji tal-għoti, li huma aktar dgħajfa mill-akkwist. Pereżempju, il-baġit propost 
għall-għotja ma jiġix ivvalutat f’termini tal-proposta l-aktar vantaġġuża ekonomi -
kament12, bħalma jkun il-każ fl-akkwist. Kull meta jintuża l-finanzjament permezz 
ta’ għotjiet, il-kompetizzjoni inġenerali u fuq il-prezz b’mod partikolari jistgħu 
jkunu limitati ħafna. Għalhekk, il-finanzjament permezz ta’ għotjiet ma għandux 
ikun il-possibbiltà predefinita ta’ finanzjament, iżda għandu jintuża meta, għal 
raġunijiet iġġustifikati b’mod xieraq, l-użu tal-akkwist pubbliku ma jkunx xieraq.
22 
L-aġenziji awditjati ma pproduċewx linji gwida u kriterji speċifiċi, kif inhu meħtieġ 
taħt l-Istandards ta’ Kontroll Intern, biex jassistu lill-maniġment jiddeċiedi dwar 
il-mekkaniżmu ta’ finanzjament l-aktar xieraq għall-implimentazzjoni ta’ kompitu 
speċifiku jew attività speċifika.
23 
Uħud mill-aġenziji awditjati (il-Frontex, l-EFSA, l-ECDC) ipprovdew għotjiet biex 
jakkwistaw servizzi jew riżultati tanġibbli speċifiċi minn korpi pubbliċi li huma 
speċjalizzati ħafna fil-qasam tal-kompiti tal-aġenzija. Huma appoġġaw dan 
l-approċċ billi ċċitaw l-obbligu tagħhom li jżidu l-kooperazzjoni u n-netwerking 
mas-sħab pubbliċi tagħhom u billi nnotaw li, taħt ir-regoli ta’ akkwist, il-limitazz -
joni ta’ aċċess għall-konsorzji u l-esklużjoni ta’ korpi privati b’kunflitt ta’ inte -
ress possibbli huma problematiċi. Madankollu, il-Qorti nnotat każijiet fejn dawn 
l-aġenziji jew użaw kemm l-għotjiet kif ukoll l-akkwist għal servizzi simili (l-EFSA, 
il-Frontex), jew inkella ma eżaminawx bir-reqqa possibbiltajiet oħra (l-EFSA, l-
ECDC). Għal eżempju ara l- Kaxxa 3 .12 L-Artikolu 203 tar-RAP li 
jikkonċerna kriterji tal-għoti 
tal-għotjiet sempliċiment 
jirrikjedi li l-evalwazzjoni 
tiżgura li l-fondi tal-Unjoni jiġu 
mmaniġġjati sewwa.
22 Osservazzjonijiet 
Eżempji fejn l-użu minn għotjiet mhuwiex l-għodda l-aktar effettiva
L-EFSA tuża għotjiet u akkwisti speċifiċi għal studji xjentifiċi u għal kompiti tal-ġbir tad- data
L-EFSA regolarment jaġġudika għotjiet speċifiċi għal proġetti u attivitajiet li jappoġġaw il-missjoni tal-EFSA fil-
qasam tal-ġbir tad- data , tax-xogħol ta’ tħejjija għal opinjonijiet xjentifiċi, u ta’ studji xjentifiċi oħra. Huma biss 
sħab pubbliċi inklużi fil-lista ta’ organizzazzjonijiet kompetenti li jistgħu japplikaw għal sejħa għal proposta.
L-EFSA tniedi wkoll akkwisti għat-tħejjija ta’ opinjonijiet xjentifiċi u studji xjentifiċi fuq terminu qasir li huma 
miftuħa għal korpi pubbliċi u privati. F’każijiet bħal dawn, il-proporzjon ta’ suċċess bejn l-organizzazzjonijiet 
imsemmija fl-Artikolu 36 tar-regolament fundatur 13 u organizzazzjonijiet oħra huwa 50:50. Madankollu, l-EFSA 
ma eżaminatx bir-reqqa l-possibbiltà tal-akkwist għall-proġetti awditjati ta’ għotjiet.
Sorveljanza mill-ajru għall-operazzjonijiet konġunti tal-Frontex
Il-Frontex normalment iffinanzjat dawn l-operazzjonijiet permezz ta’ għotjiet għall-awtoritajiet tal-Istati 
parteċipi, u r-rata kienet tvarja bejn EUR 4 800 u EUR 6 900 għal kull siegħa ta’ pattulji. Fl-2012 u l-2013, il-
Frontex niedet proġetti pilota biex tivvaluta l-vijabbiltà tat-twettiq tas-sorveljanza mill-ajru permezz tal-
akkwist. Dan irriżulta f’rata maqbula, li tinkludi kollox, ta’ EUR 2 250 għal kull siegħa ta’ pattulji. Fl-2015, abbażi 
tar-riżultati tal-proġetti pilota, il-Frontex niedet proċedura ta’ akkwist għal kuntratti qafas mal-ftuħ mill-ġdid 
għal kompetizzjoni. Il-proċedura rriżultat fi 11-il offerta b’suċċess (6 kuntratti aġġudikati għal sorveljanza 
marittima mill-ajru, u 5 kuntratti aġġudikati għal sorveljanza tal-art mill-ajru). L-analiżi komparattiva mwettqa 
mill-Qorti, tas-sorveljanza marittima mill-ajru tindika li korpi privati jistgħu jipprovdu ajruplani iżgħar u aktar 
adatti, li jkunu speċjalizzati fis-sorveljanza mill-ajru, għall-kuntrarju tal-ajruplani akbar li normalment jintużaw 
għal skopijiet militari jew għal avjazzjoni ċivili mill-Istati Membri parteċipi. Konsegwentement, il-prezz medju 
għal kull siegħa naqas għal EUR 2 300 mir-rata preċedenti ta’ EUR 5 700.
L-ECDC juża għotjiet għal studji xjentifiċi
L-ECDC uża għotjiet għall-istudji xjentifiċi: “Vaccine European New Integrated Collaboration Effort - Phase III” 
(Sforz Ġdid Ewropew Integrat ta’ Kollaborazzjoni fil-qasam tal-Vaċċini - Fażi III) (VENICE III); u “European Refer -
ence Laboratory Network for Tuberculosis’ (Netwerk Ewropew ta’ Laboratorji ta’ Referenza għat-Tuberkulożi’ 
(ERLTB-net). Huwa ġġustifika l-użu minn għotjiet minħabba raġunijiet storiċi kif ukoll minħabba l-familjarità 
tas-sħab mal-mudell ta’ finanzjament permezz ta’ għotjiet, is-sjieda kondiviża u l-importanza tal-kunfidenzjal -
ità tad- data  miksuba. Madankollu, huwa ma eżaminax bir-reqqa l-possibbiltà li jintuża l-akkwist qabel it-tnedi -
ja tas-sejħa għal proposti.
13 L-Artikolu 36 tar-Regolament (KE) Nru 178/2002 jissettja l-bażi għan-netwerking mal-organizzazzjonijiet tal-Istati Membri li joperaw fi ħdan 
il-missjoni tal-EFSA. Il-Bord tal-Amministrazzjoni tal-EFSA jistabbilixxi u jaġġorna lista ta’ organizzazzjonijiet pubbliċi kompetenti li jkunu ġew 
innominati mill-Istati Membri. Il-lista attwalment tinkludi madwar 330 korp pubbliku.Kaxxa 3
23 Osservazzjonijiet 
Tfassil ħażin tal-għotjiet
24 
Biex jevitaw li jimponu piż amministrattiv mhux meħtieġ kemm fuq l-aġenziji 
kif ukoll fuq il-benefiċjarji, l-RF u r-RAP tiegħu jipprevedu li l-għotjiet jistgħu 
jiġu aġġudikati direttament mingħajr sejħa għal proposti f’każijiet eċċezzjonali14 
u jħeġġu l-użu minn possibbiltajiet ta’ spejjeż simplifikati biex tiġi ffaċilitata 
l-ġestjoni tal-għotjiet, b’mod partikolari fir-rigward ta’ għotjiet ta’ valur baxx 
(għotjiet ta’ inqas minn EUR 60 000)15.
25 
L-awditu żvela bosta każijiet fejn il-proċedura ta’ aġġudikazzjoni tal-għotjiet, im -
plimentata mill-aġenziji awditjati, wasslet għal piżijiet amministrattivi sinifikanti 
kemm għall-aġenzija kif ukoll għall-benefiċjarji meta dawn il-possibbiltajiet ta’ 
aġġudikazzjoni ma ġewx eżerċitati (għal eżempju ara l- Kaxxa 4 ).14 L-Artikolu 190 tar-RAP 
jippermetti għotjiet diretti lil 
korpi pubbliċi jew lil Stati 
Membri identifikati minn att 
bażiku bħala benefiċjarji, jew 
għal azzjonijiet b’karatteristiċi 
speċifiċi li jeħtieġu tip 
partikolari ta’ korp minħabba 
l-kompetenza teknika u l-grad 
għoli ta’ speċjalizzazzjoni 
tiegħu.
15 L-Artikoli 123 u 124 tal-RF, 
u l-Artikolu 181 tar-RAP 
jipprevedu rimborż abbażi ta’ 
kostijiet (spejjeż) unitarji, 
somom f’daqqa jew 
finanzjament b’rata fissa.
Eżempju ta’ proċedura ta’ aġġudikazzjoni tal-għotjiet li kienet ta’ piż żejjed
Ftehimiet tal-ECDC dwar Boroż ta’ Studju (Fellowships)
Kull sena, l-ECDC jibgħat stediniet għall-preżentazzjoni ta’ proposta għal ftehim qafas ta’ sħubija (FQS) 
lil dawk is-siti rikonoxxuti ta’ taħriġ li jkunu ospitaw lil benefiċjarji ta’ boroż ta’ studju tal-EPIET fis-sena 
preċedenti. Qabel ma jaġġudika l-FQS relatat mal-boroż ta’ studju tal-EPIET, iċ-Ċentru jwettaq proċedura 
sħiħa ta’ evalwazzjoni bbażata fuq il-kriterji kkomunikati fis-sejħa għal proposti ristretta. Din il-proċedura hija 
piż amministrattiv ta’ toqol żejjed kemm fuq iċ-Ċentru kif ukoll fuq is-siti ta’ taħriġ, b’mod partikolari peress 
li l-ECDC diġà ċċertifika dawn il-korpi bħala postijiet rikonoxxuti ta’ taħriġ. L-ECDC seta’ juża l-proċedura ta’ 
aġġudikazzjoni diretta16.
16 L-Artikolu 190(1)(f) tar-RAP.Kaxxa 4
26 
L-għażla ta’ forma mhux xierqa tal-għotja tista’ tirriżulta wkoll f’ineffiċjenzi kon -
siderevoli fl-implimentazzjoni u l-monitoraġġ tal-attivitajiet iffinanzjati permezz 
ta’ għotjiet. L-aġenziji jistgħu jagħmlu aktar użu mill-possibbiltajiet ta’ spejjeż 
simplifikati (għal eżempji ara l- Kaxxa 5 ).
24 Osservazzjonijiet 
27 
Il-possibbiltà ta’ spejjeż simplifikati tal-EFSA għall-finanzjament permezz 
ta’ għotjiet, tal-punti fokali tagħha hija eżempju ta’ prattika tajba għall-
implimentazzjoni effiċjenti ta’ għotjiet ta’ valur baxx. Il-punti fokali jappoġġaw 
l-EFSA fl-implimentazzjoni prattika tal-attivitajiet ta’ netwerking u ta’ kooperazz -
joni xjentifika. Huma jaġixxu bħala interfaċċja bejn l-EFSA u l-awtoritajiet nazz -
jonali dwar is-sigurtà tal-ikel, l-istituti tar-riċerka, il-konsumaturi u partijiet inter -
essati oħra. Fl-2015, l-EFSA aġġudikat ftehimiet ta’ għotja pluriennali direttament 
lill-punti fokali tagħha, għall-forniment ta’ servizzi rikorrenti predefiniti. L-għotja 
annwali għal kull punt fokali (għotjiet ta’ valur baxx ta’ inqas minn EUR 60 000) 
kienet ibbażata fuq somom f’daqqa. Biex tikkalkulahom, l-EFSA kienet tidde -
pendi minn żewġ sorsi: a) id- data  storika dwar il-klejms għall-ispejjeż (miġbura 
matul l-aħħar seba’ snin ta’ kooperazzjoni) u b) id- data  tal-Eurostat għas-salarji 
tal-impjegati pubbliċi tal-Istati Membri rispettivi. Fi tmiem is-sena, l-EFSA setgħet 
tħallas l-ammont totali tal-għotja annwali abbażi tas-servizzi mogħtija mingħajr 
ma kienet obbligata titlob dokumenti ta’ sostenn għall-ispiża eżatta mġarrba, 
u b’hekk dan naqqas b’mod sinifikanti l-piż amministrattiv għas-sħab tagħha 
u l-ispiża tal-verifikazzjonijiet ex ante  għall-EFSA.Eżempji tal-użu ta’ forma mhux xierqa tal-għotja
Ċentri Tematiċi Ewropej (ĊTE) tal-EEA u EIONET
Iċ-ĊTE jifformaw parti min-Netwerk Ewropew ta’ Informazzjoni u Osservazzjoni tal-Ambjent (EIONET) 
u jappoġġaw l-aġenzija fl-implimentazzjoni tal-programmi ta’ ħidma tagħha. L-EEA tidħol f’FQS ma’ kon -
sorzji biex jistabbilixxu kull ĊTE, peress li l-organizzazzjonijiet sħab iridu jippuljaw il-kompetenzi tagħhom 
biex jindirizzaw kull suġġett. Il-maġġoranza tas-sħab tal-EEA huma korpi tas-settur pubbliku, peress li l-ġbir, 
il-valutazzjoni u r-rappurtar tad- data  ambjentali jsiru fil-biċċa l-kbira f’dan is-settur. It-tħejjija u sussegwente -
ment l-analiżi tad-dikjarazzjonijiet tal-ispejjeż ta’ aktar minn 40 sieħeb huma sforz amministrattiv sinifikanti 
meħtieġ, peress li l-fondi jiġu ffinanzjati abbażi ta’ spejjeż eliġibbli diretti. L-EEA tista’ teżamina aktar, bir-
reqqa, l-użu minn possibbiltajiet ta’ spejjeż simplifikati għal dawn l-għotjiet17.
Spejjeż Kontinwi relatati mal-Mezzi tal-Frontex għas-Sorveljanza mill-Ajru
Il-Frontex tiffinanzja operazzjonijiet tal-fruntiera fuq l-art/fuq il-baħar/tal-ajru, tal-Istati parteċipi permezz ta’ 
għotjiet. Element wieħed ta’ dawn l-operazzjonijiet jikkonċerna s-sorveljanza mill-ajru. Is-sistema ta’ għotjiet 
għal sorveljanza bħal din tiddependi mir-rimborż ta’ Spejjeż Kontinwi relatati mal-Mezzi (REM), iddikjarati u li 
jkopru prinċipalment spejjeż għad-deprezzament, il-manutenzjoni, il-fjuwil u l-allowances tal-ekwipaġġ għal 
kull siegħa ta’ titjir. L-awtoritajiet parteċipi jużaw approċċi differenti għall-kalkolu u d-dikjarazzjoni tal-ispiża 
tal-manutenzjoni u l-ispejjeż tal-missjoni tagħhom (notevolment allowances tal-ekwipaġġ) bir-riżultat li 
l-ġestjoni ta’ dawn l-għotjiet tkun partikolarment ineffiċjenti u ta’ piż.
17 L-Artikoli 123 u 124 tal-RF.Kaxxa 5
25 Osservazzjonijiet 
Dokumenti annwali ta’ programmazzjoni, li kienu 
inkompleti, ma allinjawx bis-sħiħ l-azzjonijiet iffinanzjati 
permezz ta’ għotjiet, meħuda mill-aġenziji, mal-mandati 
u l-objettivi strateġiċi tagħhom
Ma ġewx issettjati objettivi SMART għar-riżultati u l-impatti
28 
L-aġenziji huma meħtieġa jfasslu programmi ta’ ħidma pluriennali u annwali li 
jiddeskrivu fil-qosor l-objettivi, ir-riżultati mistennija u l-indikaturi tal-prestazz -
joni18. L-objettivi ssettjati għandhom ikunu speċifiċi, li jistgħu jitkejlu, li jistgħu 
jintlaħqu, rilevanti u bi skadenza (SMART), u relatati mas-setturi kollha tal-attività 
tal-aġenzija19. Il-programm ta’ ħidma annwali għandu jkun allinjat mal-programm 
ta’ ħidma pluriennali u għandu jinkludi l-azzjonijiet li għandhom ikunu ffinan -
zjati20. L-attivitajiet iffinanzjati permezz ta’ għotjiet għandhom ikunu marbuta 
b’mod ċar mal-objettivi fil-programmi ta’ ħidma tal-aġenziji21.
29 
Għall-aġenziji awditjati kollha, ir-rieżami tal-AWPs l-aktar reċenti (2013 – 2015) 
wera li l-objettivi SMART kienu b’mod ġenerali neqsin. Fil-biċċa l-kbira mill-
każijiet, l-objettivi kienu jew deskrizzjonijiet wisgħin tal-attivitajiet iffinanzjati 
permezz ta’ għotjiet, ippjanati għas-sena, jew inkella deskrizzjonijiet vagi tal-out -
put. In-nuqqas ta’ objettivi SMART immina l-abbiltà tal-aġenziji awditjati li juru li 
l-attivitajiet tagħhom iffinanzjati permezz ta’ għotjiet kienu allinjati mal-objettivi 
strateġiċi tagħhom u mal-mandat tar-regolamenti fundaturi tagħhom (għal 
eżempji ara l- Kaxxa 6 ).18 L-Artikolu 32 tal-RFQ.
19 L-Artikolu 29.4 tal-RFQ.
20 L-Artikolu 32.3 tal-RFQ.
21 L-Artikolu 121(1) tal-RF.
26 Osservazzjonijiet 
Eżempji ta’ objettivi ddefiniti ħażin fl-AWPs
L-AWPs tal-EIT ma għandhomx objettivi SMART ta’ livell għoli dwar it-titjib mistenni fil-qasam 
tal-innovazzjoni
Fil-programm ta’ ħidma annwali tiegħu, l-EIT ma ddefiniex objettivi SMART ta’ livell għoli dwar l-inno -
vazzjoni li kienu mistennija jintlaħqu permezz ta’ sinerġiji li jirriżultaw mit-trijangolu tal-għarfien tal-KKI 
għall-innovazzjoni (riċerka, edukazzjoni u innovazzjoni) jew dwar is-sostenibbiltà tal-KKI eżistenti. Kon -
segwentement, l-AWPs ma żgurawx allinjament sħiħ mal-objettivi tal-pjan ta’ direzzjoni tan-negozju tal-
KKI għall-għotjiet, u appoġġaw l-ilħuq tal-objettivi strateġiċi tal-EIT, l-Aġenda Strateġika ta’ Innovazzjoni 
u Orizzont 2020.
L-AWPs tal-ECDC ma għandhomx objettivi SMART għall-attivitajiet rikorrenti tiegħu ffinanzjati per -
mezz ta’ għotjiet
Minn meta l-ECDC ħa f’idejh il-programm EPIET mill-Kummissjoni fl-2006, huwa ħarreġ bejn wieħed u ieħor 
450 epidemjologu u bħalissa qed iħarreġ 12 kull sena. Madankollu, L-Istati Membri wkoll ħarrġu l-epidemjolo -
gi proprji tagħhom u l-ECDC ma għandux data  dwar l-għadd ta’ speċjalisti mħarrġa fil-livell tal-Istati Membri. 
B’riżultat ta’ dan, l-istrateġija ta’ taħriġ fis-saħħa pubblika (adottata f’Ġunju 2015) ma għandhiex miri strateġiċi 
rilevanti u relatati maż-żmien. L-AWPs tal-ECDC ma setgħux juru kif l-għotjiet rikorrenti tiegħu għat-taħriġ 
fis-saħħa pubblika jkunu jikkontribwixxu għat-twettiq tal-mandat kumplessiv tiegħu u għall-ilħuq tal-objet -
tivi strateġiċi tiegħu għas-sorveljanza epidemjoloġika Ewropea u għall-kapaċità li jiddefinixxi u jikkontrolla 
t-tifqigħ ta’ mard.
Il-Frontex ma għandhiex objettivi u miri kwantitattivi għall-operazzjonijiet konġunti tagħha
Il-Frontex stabbiliet programmi operazzjonali għal kull waħda mill-operazzjonijiet konġunti tagħha ffinan -
zjati permezz ta’ għotjiet. Fi snin reċenti, hija ġiet inkarigata b’operazzjonijiet ad hoc  ta’ tfittxija u salvataġġ 
b’rispons għal bosta ta’ kriżijiet ta’ migrazzjoni, li kellhom impatt fuq l-ippjanar tagħha. Fil-maġġoranza 
tal-programmi operazzjonali – inklużi t-tliet l-akbar programmi tal-Frontex (Hermes, Triton u Poseidon Sea) – 
għalkemm l-objettivi ġew issettjati, huma ma kinux kwantitattivi u ma kinux jispeċifikaw valuri fil-mira. In-
nuqqas ta’ miri kwantifikati jfixkel il-kejl tal-effettività tal-operazzjonijiet konġunti fuq terminu twil.Kaxxa 6
27 Osservazzjonijiet 
Id-deċiżjonijiet ta’ finanzjament kienu inkompleti
30 
Jeħtieġ li l-aġenziji jadottaw deċiżjoni ta’ finanzjament qabel ma jniedu sejħa 
għal proposti22. Fin-nuqqas ta’ deċiżjoni bħal din, jeħtieġ li l-AWPs tagħhom 
jinkludu l-objettivi, l-ammont indikattiv u r-rata massima ta’ kofinanzjament 
tal-attivitajiet iffinanzjati permezz ta’ għotjiet23, ippjanati, u b’hekk iservu bħala 
deċiżjonijiet ta’ finanzjament24 li jkunu legalment konformi.
31 
Fil-biċċa l-kbira mill-każijiet, l-aġenziji awditjati ma kinux ħadu deċiżjonijiet ta’ 
finanzjament separati u l-AWPs ma kinux jinkludu l-informazzjoni25 meħtieġa 
biex jiġu kkostitwiti deċiżjonijiet validi ta’ finanzjament għall-azzjonijiet tagħhom 
iffinanzjati permezz ta’ għotjiet (għal eżempji ara l- Kaxxa 7 ).22 L-Artikolu 68(2) u (3) tal-RFQ.
23 L-Artikolu 188 tar-RAP.
24 L-Artikolu 94 tar-RAP 
u l-Artikolu 68 tal-RFQ.
25 L-AWPs għandhom jindikaw 
liema mill-attivitajiet annwali 
ppjanati qed jiġu implimentati 
minn ftehimiet qafas ta’ 
sħubija jew minn ftehimiet 
speċifiċi ta’ għotja, il-forma 
tal-għotjiet, l-objettivi 
u r-riżultati mistennija, 
l-ammont indikattiv u r-rata 
massima ta’ kofinanzjament 
tal-attivitajiet iffinanzjati 
permezz ta’ għotjiet, ippjanati.
Eżempji ta’ programmi ta’ ħidma annwali li ma jikkostitwixxux deċiżjonijiet validi 
ta’ finanzjament
L-AWPs tal-EEA għall-2013 ma kinux jinkludu l-ammont indikattiv
Fl-2013, l-EEA ffirmat FQS maċ-ĊTE għal erba’ snin. Madankollu, id-dokumenti ta’ programmazzjoni relatati 
(AWP , sejħiet għal proposti) ma kinux jinkludu l-ammont indikattiv.
L-AWPs tal-EIT ma kinux jinkludu informazzjoni importanti dwar l-għotjiet tal-KKI
L-AWPs tal-EIT ma kinux jinkludu informazzjoni importanti relatata mal-ftehimiet speċifiċi annwali ta’ għotja 
ppjanati, mal-KKI, bħalma huma l-ammonti annwali speċifiċi massimi tal-għotjiet għal kull KKI, l-objettivi ann -
wali relatati tal-EIT, ir-riżultati mistennija u l-indikaturi.Kaxxa 7
28 Osservazzjonijiet 
L-aġenziji implimentaw l-għotjiet f’konformità 
wiesgħa mar-regoli, iżda kien hemm nuqqasijiet f’ċerti 
proċeduri ta’ aġġudikazzjoni tal-għotjiet, ta’ għażla 
tal-esperti u ta’ kontroll intern
F’każijiet speċifiċi, il-proċeduri ta’ għażla u ta’ 
aġġudikazzjoni tal-għotjiet ma rrispettawx bis-sħiħ 
il-prinċipji bażiċi, u r-riskji ta’ kunflitti potenzjali ta’ interess 
jippersistu
32 
L-aġenziji għandhom iżommu mal-prinċipji ta’ trasparenza u trattament ugwali 
meta jkunu qed jaġġudikaw għotjiet, kif ukoll meta jkunu qed jagħżlu kwalunkwe 
espert involut fil-proċeduri ta’ aġġudikazzjoni. Barra minn hekk, huma għandhom 
jiżguraw salvagwardji meħtieġa kontra kunflitti potenzjali ta’ interess.
33 
L-aġenziji li użaw il-proċeduri ta’ għażla u ta’ aġġudikazzjoni tal-għotjiet, im -
semmija fl-RF (jiġifieri l-EEA, l-EFSA u l-ECDC) kienu f’konformità mal-prinċipji. 
Instabu nuqqasijiet fejn l-aġenziji applikaw proċeduri speċifiċi ta’ għażla tal-
esperti u ta’ aġġudikazzjoni tal-għotjiet, ibbażati fuq eżenzjonijiet fir-regolament 
fundatur u fl-att bażiku (eż. l-EIT u l-Frontex).
Riskju ta’ nuqqas ta’ rispett tal-prinċipji ta’ trasparenza 
u trattament ugwali
34 
L-għotjiet huma suġġetti għall-prinċipji ta’ trasparenza u trattament ugwali26. 
Il-proċeduri ta’ għażla u ta’ aġġudikazzjoni, tal-aġenziji, speċifikati fis-sejħiet 
għal proposti għandhom jiżguraw li l-applikazzjonijiet kollha jiġu ttrattati b’mod 
ugwali u li l-għotja tiġi aġġuidkata għall-proposta l-aktar xierqa bbażata fuq il-
kriterji ppubblikati fis-sejħa27. Is-sejħa għandha tiddifferenzja b’mod ċar il-kriterji 
tal-għażla u tal-għoti. Jeħtieġ li l-kriterji tal-għażla jippermettu li l-kapaċità 
finanzjarja, professjonali u operattiva tal-applikanti tiġi vvalutata biex l-azzjoni 
proposta ffinanzjata permezz ta’ għotjiet tiġi kkompletata. Jeħtieġ li l-kriterji 
tal-għoti jippermettu l-valutazzjoni tal-kwalità tal-proposta ppreżentata (filwaqt 
li jittieħdu inkunsiderazzjoni l-objettivi u l-prijoritajiet issettjati għall-azzjoni 
ffinanzjata permezz ta’ għotjiet)28.
35 
Il-Qorti sabet li l-Frontex u l-EIT kienu adottaw proċeduri abbażi tal-eżenzjonijiet 
skont ir-regolament fundaturi tagħhom. Proċeduri bħal dawn ma jiżgurawx li 
l-aġenziji jissalvagwardjaw għalkollox il-prinċipji ta’ trasparenza u trattament 
ugwali (ara l- Kaxxa 8  għal aktar dettalji).26 L-Artikolu 125.1 tal-RF.
27 L-Artikoli 203(2) u 204(1) 
tar-RAP .
28 L-Artikolu 132 tal-RF 
u l-Artikoli 202 u 203 tar-RAP.
29 Osservazzjonijiet 
Proċeduri ta’ sejħiet, ibbażati fuq eżenzjonijiet skont ir-regolament fundatur
Skjerament mill-Frontex ta’ timijiet tan-negozjati f’taħditiet bilaterali
Skont ir-regolament fundatur tagħha, il-Frontex ma tnedix sejħiet għal proposti biex taġġudika għotjiet għal 
operazzjonijiet konġunti. Minflok, hija tikkonkludi FQS ta’ erba’ snin direttament mal-awtoritajiet tal-Istati 
parteċipi. Kull sena, it-Taqsima tal-Operazzjonijiet tal-Frontex tinnomina b’mod informali timijiet tan-negozjati 
u tiddefinixxi r-riżorsi annwali meħtieġa għall-operazzjonijiet konġunti tas-sena li jmiss. Imbagħad, il-Frontex 
tinnegozja b’mod bilaterali mal-Istati parteċipi u tistabbilixxi l-kontribut tagħhom f’termini ta’ riżorsi umani 
u tagħmir tekniku. It-timijiet tan-negozjati tal-Frontex għandhom is-setgħa li jaċċettaw jew li jinnegozjaw 
mill-ġdid ir-riżorsi proposti mill-Istati parteċipi. Madankollu, la d-direttur u lanqas il-bord ta’ ġestjoni ma ħa 
deċiżjoni, la dwar il-kompetizzjoni tat-timijiet, u lanqas dwar ir-riżorsi li għandhom jintalbu. Barra minn hekk, 
it-timijiet tan-negozjati ma nħatrux formalment mid-direttur jew mill-bord ta’ ġestjoni. Konsegwentement, il-
proċedura li tirriżulta f’għotjiet speċifiċi għal operazzjonijiet konġunti ma tissalvagwardjax bis-sħiħ il-prinċipji 
ta’ trasparenza u trattament ugwali.
Il-proċedura tal-EIT għan-nomina tal-KKI
Il-kriterji speċifikati fis-sejħa 2014 għal proposti tal-KKI rriflettew id-dispożizzjonijiet tar-regolament fundatur 
tal-EIT għall-għażla u n-nomina tal-KKI29. Madankollu, dawn il-kriterji ntużaw kemm bħala kriterji tal-għażla 
(kapaċità teknika, operattiva u finanzjarja) kif ukoll bħala kriterji tal-għoti (kwalità u potenzjal tal-istrateġija 
proposta ta’ innovazzjoni), b’xi trikkib innotat fil-livell tas-subkriterji. Barra minn hekk, is-sejħa ma stabbiliet 
l-ebda soll għal proposti biex jintlaħaq l-istadju tas-smigħ.
Meta jkun qed jinnomina KKI, il-Bord tat-Tmexxija tal-EIT iqis ir-riżultat tal-panel ta’ evalwazzjoni magħmul 
minn esperti esterni, ir-rapport tal-panel inkarigat mir-rakkomandazzjonijiet finali, u l-eżitu tas-smigħ mill-
Bord tat-tliet kandidati tal-ogħla livell tal-KKI. Fir-rigward tas-sejħa 2014, il-Qorti nnotat li l-valutazzjoni mill-
Bord kienet kwalitattiva u mingħajr punti ta’ valutazzjoni. Barra minn hekk, la s-sejħa u lanqas il-linji gwida 
interni tal-EIT ma speċifikaw kif il-Bord għandu jippondera r-riżultati tal-evalwazzjoni tal-panels differenti. 
Dawn in-nuqqasijiet jistgħu jaffettwaw it-trattament ugwali tal-kandidati u jfixklu l-effettività tal-proċess ta’ 
għażla u ta’ nomina tal-KKI.
29 L-Artikolu 7.2 tar-Regolament (KE) Nru 294/2008 tal-Parlament Ewropew u tal-Kunsill tal-11 ta Marzu 2008 li jistabbilixxi l-Istitut Ewropew 
tal-Innovazzjoni u t-Teknoloġija (ĠU L 97, 9.4.2008, p. 1).Kaxxa 8
30 Osservazzjonijiet 
Riskji ta’ kunflitti potenzjali ta’ interess jippersistu
36 
Esperti esterni biex jassistu aġenzija fl-evalwazzjoni tal-applikazzjonijiet għal 
għotjiet, għandhom jintagħżlu b’attenzjoni dovuta għal kunflitti potenzjali ta’ in -
teress30. Iridu jitfasslu listi ta’ esperti wara sejħa għall-espressjonijiet ta’ interess31.
37 
Il-Qorti sabet li l-Frontex u l-EIT ma kinux indirizzaw biżżejjed il-potenzjal għal 
kunflitti ta’ interess (għal dettalji ara l- Kaxxa 9 ).30 L-Artikolu 204(1) tar-RAP. Ara 
wkoll ir-Rapport Speċjali 
Nru 15/2012 “Il-ġestjoni ta’ 
kunflitti ta’ interessi f’Aġenziji 
magħżula tal-UE” ( http://eca.
europa.eu ).
31 L-Artikolu 287 tar-RAP.
Ħatra ta’ esperti u kunflitti potenzjali ta’ interess
Il-Frontex ma għandhiex politika xierqa dwar il-kunflitti ta’ interess
Filwaqt li l-persunal kollu tal-Frontex huwa meħtieġ jiffirma dikjarazzjoni ta’ interessi kull sena, ma jeżisti l-
ebda rekwiżit formali għal dikjarazzjoni ta’ nuqqas ta’ kunflitti ta’ interess qabel il-parteċipazzjoni fit-timijiet 
tan-negozjati bilaterali. Fil-fatt, il-Frontex ma stabbilietx politika xierqa dwar il-kunflitti ta’ interess għall-
membri tal-persunal tat-timijiet tan-negozjati.
Ħatriet ta’ esperti mill-EIT
Għall-għażla ta’ esperti esterni li jevalwaw il-proposti u l-pjanijiet ta’ direzzjoni tan-negozju tal-KKI, l-EIT 
jagħmel użu mill-Artikolu 89 tal-RF tiegħu biex jidderoga mill-obbligu li jniedi sejħa għal espressjonijiet ta’ 
interess. Madankollu, l-EIT għadu ma stabbiliex bis-sħiħ proċeduri interni biex jirregola l-implimentazzjoni ta’ 
din id-deroga.
Fil-prattika, l-EIT stabbilixxa l-grupp tiegħu ta’ esperti billi uża listi ta’ esperti u databases eżistenti ta’ istituzz -
jonijiet oħra tal-UE (prinċipalment il-Kummissjoni) u individwi li ma kinux fuq dawn il-listi, fuq rakkomandazz -
jonijiet mill-bord tat-tmexxija u mill-membri tal-persunal tal-EIT. Il-kuntratt għal wieħed mill-esperti esterni 
ewlenin ġie aġġudikat direttament għas-sejħa tal-KKI għall-2014.
Kunflitti potenzjali ta’ interess jiġu vvalutati mid-direttur tal-EIT, u miżuri ta’ mitigazzjoni jiġu deċiżi fuq bażi 
ta’ każ b’każ. Ma kien hemm l-ebda evidenza ta’ valutazzjoni effettiva ta’ sitwazzjonijiet fejn l-istess espert 
għandu diversi involvimenti simultanji, li kull wieħed minnhom jinvolvi kunflitti potenzjali ta’ interess. Dawn 
in-nuqqasijiet iżidu r-riskju li jkun hemm ksur tal-prinċipju ta’ nondiskriminazzjoni u l-potenzjal għal kunflitti 
ta’ interess.Kaxxa 9
31 Osservazzjonijiet 
B’mod ġenerali, l-aġenziji tejbu l-implimentazzjoni 
u l-kontrolli tagħhom tal-għotjiet, iżda jifdal xi dgħufijiet
38 
Il-pagamenti jridu jkunu suġġetti għal kontroll ex ante  u ex post  sabiex jiġi kkon -
fermat li huma jikkonformaw mad-dispożizzjonijiet applikabbli u li l-prinċipju 
ta’ ġestjoni finanzjarja tajba ġie applikat32. Għal għotjiet li l-ammont tagħhom 
jaqbeż is-sollijiet, hemm l-obbligu ta’ ċertifikat ta’ sostenn li jkun ġie prodott 
minn awditur estern indipendenti jew uffiċjal pubbliku dwar ir-rapporti finanz -
jarji tal-azzjoni33. Huma biss dawk l-ispejjeż imġarrba realment u neċessarjament 
mill-benefiċjarju fit-twettiq tal-azzjoni u li huma indikati fil-baġit tal-azzjoni li 
huma eliġibbli għal rimborż34.
Kontrolli ex ante  u ex post
39 
Il-Qorti ħarġet opinjonijiet kwalifikati dwar it-tranżazzjonijiet li fuqhom huma 
bbażati l-kontijiet tal-EIT u tal-Frontex għall-2012 u l-2013 minħabba n-nuqqas 
ta’ kontrolli ex ante  u ex post  effettivi fir-rigward ta’ pagamenti ta’ għotjiet. 
Hija għamlet osservazzjonijiet simili fir-rigward tal-EEA u l-ECDC, madankollu 
f’dawn il-każijiet l-opinjoni tal-awditjar ma kinitx kwalifikata. B’rispons għal 
dan, l-aġenziji awditjati saħħew b’mod sinifikanti l-proċeduri ta’ verifikazzjoni 
tagħhom u rrevedew ukoll il-politiki tagħhom dwar il-verifikazzjoni ex pos t 
u l-istrateġiji tal-awditjar tagħhom. Madankollu, filwaqt li l-opinjoni tal-awditjar 
tal-Qorti għall-2014 fir-rigward tal-aġenziji kollha, li kienet ibbażata fuq l-awditi 
finanzjarji u tal-konformità, ma kinitx kwalifikata, ġew osservati dgħufijiet kon -
tinwi fil-proċeduri ta’ verifikazzjoni għall-pagamenti ta’ għotjiet. Għal eżempji 
konkreti ta’ dgħufijiet persistenti fis-sistema, ara l- Kaxxa 10 .32 L-Artikolu 45 tal-RFQ.
33 L-Artikolu 207 tar-RAP jirrikjedi 
ċertifikat għal azzjonijiet 
iffinanzjati permezz ta’ 
għotjiet li jiswew aktar minn 
EUR 750 000, u għal għotjiet 
operattivi li jiswew aktar minn 
EUR 100 000. Xi aġenziji 
jinkludu sollijiet aktar baxxi 
fil-politiki interni tagħhom.
34 L-Artikolu 126 tal-RF.
32 Osservazzjonijiet 
Dgħufijiet oħra ta’ kontroll intern
40 
Il-Qorti nnotat li bħala medja, matul il-perjodu 2011-2014, il-ftehimiet ta’ għotja 
tal-EIT ġew iffirmati tliet xhur wara l-bidu tas-sena kalendarja. L-iffirmar tal-ftehi -
miet ta’ għotja tal-2015 iddewem sa Ġunju 2015.
41 
Fl-2013 u l-2014, l-EEA ffirmat FQS ma ħames ĊTE li se jibqgħu fis-seħħ sal-2018. 
L-EEA la stmat u lanqas ippubblikat il-baġit għall-perjodu kollu kemm hu tal-FQS. 
Konsegwentement, l-ebda limitu massimu finanzjarju ma ġie stabbilit. Il-konsum 
tal-FQS minn ftehimiet ta’ għotja speċifiċi, filwaqt li jiġi mmonitorjat fuq bażi 
ann  wali, huwa effettivament illimitat.Eżempji ta’ dgħufijiet fil-proċeduri ta’ verifikazzjoni ex ante għall-għotjiet
L-EEA
ĊTE wieħed ippreżenta d-dikjarazzjoni finali tal-ispejjeż għal attivitajiet li fihom sieħeb wieħed kien iddikjara 
spejjeż ta’ EUR 180 000 għas-sena li ntemmet fil-31 ta’ Diċembru 2013. Il-verifikazzjoni ex ante  qabdet żbalji 
fil-metodu tal-kalkolu tar-rimunerazzjoni grossa tal-persunal iddikjarata mis-sieħeb (aktar minn 40 % meqjusa 
ineliġibbli), iżda l-ammont sħiħ kien tħallas.
Il-Frontex
Ir-rapporti dwar l-attivitajiet imwettqa waqt l-operazzjonijiet konġunti tas-Sorveljanza tal-Fruntiera tal-Ajru 
(ABS), is-Sorveljanza tal-Fruntiera fuq il-Baħar (SBS), jew is-Sorveljanza tal-Fruntiera fuq l-Art (LBS), ivarjaw 
b’mod konsiderevoli fit-tul, fl-istruttura u fil-kontenut bejn l-Istati parteċipi differenti. Dan fixkel verifikazzjoni 
ex ante  effiċjenti ta’ klejms għall-ispejjeż.
L-ECDC
Fl-2014 seħħew verifikazzjonijiet ex post  ta’ attivitajiet tal-ECDC, iffinanzjati permezz ta’ għotjiet, mill-2012 
u l-2013. Ġew awditjati sitt azzjonijiet iffinanzjati permezz ta’ għotjiet li kienu jinvolvu erba’ benefiċjarji. 
Il-verifikazzjoni ex post  sabet li ma kienx hemm biżżejjed evidenza disponibbli biex wieħed mill-benefiċjarji 
jistabbilixxi l-ispiża diretta tal-azzjoni. Fil-fatt, il-persunal tal-benefiċjarju ġie impjegat fuq diversi proġetti 
u ma nżammet l-ebda sistema ta’ reġistrazzjoni taż-żmien. Dan jindika li s-sistema ta’ verifikazzjoni ex ante  
għandha tittejjeb aktar fid-dawl tal-eżitu tal-awditu ex post .Kaxxa 10
33 Osservazzjonijiet 
Filwaqt li, b’mod ġenerali, l-għotjiet ikkontribwew 
għall-implimentazzjoni tal-politiki tal-aġenziji 
awditjati, l-aġenziji naqsu milli jwaqqfu sistemi 
adegwati ta’ monitoraġġ biex ikejlu l-effettività 
kumplessiva tal-attivitajiet tagħhom iffinanzjati 
permezz ta’ għotjiet, u l-evalwazzjonijiet ex post  kienu 
neqsin jew inkompleti
Nuqqas ta’ indikaturi ewlenin tal-prestazzjoni
42 
Għal kull attività, l-ilħuq tal-objettivi jrid jiġi mmonitorjat b’indikaturi tal-
prestazzjoni35. Dawn l-indikaturi tal-prestazzjoni jridu jiġu inklużi fl-AWPs tal-
aġenziji36 (ara l- Figura 3  għal eżempji ta’ indikaturi).35 L-Artikolu 29.4 tal-RFQ.
36 L-Artikolu 32.3 tal-RFQ.Figura 3Eżempji ta’ indikaturi tal-input, tal-output, tar-riżultati u tal-impatt
Bidla li tirriżulta mill-implimentazzjoni ta’ azzjoni. L-indikaturi tar-riżultati jkejlu l-eﬀetti immedjati tal-attività kkonċernata 
u jħarsu lejn id-destinatarji diretti.Pereżempju: għadd ta’ negozji li jkunu għadhom kemm jiftħu u spin-oﬀs maħluqa bħala output dirett ta‘ attività tal-KKI, għadd ta’ adozzjonijiet u trasferimenti tal-għarﬁen li huma output ta’ attività tal-KKI.Dak li jiġi direttament prodott jew fornut bil-fondi tal-UE allokati għal attività/azzjoni. L-indikaturi tal-outputjimmonitorjaw ir-riżultati tanġibbli mistennija tal-attività.Pereżempju: xiri ta’ servizzi ta’ taħriġ akkademiku ﬁl-livell universitarju.Fondi tal-aġenziji u tal-beneﬁċjarji, immobilizzati għall-ilħuq tal-objettivi ta’ politika tal-Aġenziji.
Eﬀetti ﬁnali ta’ livell għoli tal-azzjoni (fuq terminu twil). Dawn huma suġġetti għal ﬁrxa wiesgħa ta’ inﬂuwenzi (esterni) oħra. L-indikaturi tal-impatt jirrappreżentaw dak li l-eżitu b'suċċess ta‘ attività/azzjoni għandu jkun f’termini ta‘ impatt fuq l-ekonomija/is-soċjetà lil hinn minn dawk direttament aﬀettwati mill-attività/azzjoni.Pereżempju: It-tisħiħ tal-prestazzjoni ta’ sistema ta‘ innovazzjoni tal-UE: indikaturi possibbli jinkludu l-għadd ta’ prodotti ewlenin ﬁs-suq introdotti minn kumpaniji tal-UE; in-nefqa grossa fuq l-R&Ż ﬂ-UE; id-dħul ta‘ ﬂus nett u l-ħruġ ta’ ﬂus nettta’ investiment dirett barrani.INPUT
OUTPUT
RIŻULTATI
IMPATT
Sors: Il-QEA, ibbażat fuq il-linji gwida tal-Kummissjoni rigward “Horizon 2020 Indicators: Assessing the results and impact of Horizon 2020” (Indi -
katuri ta’ Orizzont 2020: Valutazzjoni tar-riżultati u l-impatt ta’ Orizzont 2020).
34 Osservazzjonijiet 
43 
Filwaqt li, fil-programmi ta’ ħidma pluriennali u annwali tagħhom, l-aġenziji 
awditjati ddefinew xi indikaturi bażiċi tal-prestazzjoni relatati mal-output għal 
attivitajiet iffinanzjati permezz ta’ għotjiet, huma ma ssettjawx indikaturi ewlenin 
tal-prestazzjoni (KPI) RACER37 dwar ir-riżultati u l-impatt. Għalhekk, huma ma 
setgħux jimmonitorjaw il-koerenza u l-effettività tal-attivitajiet tagħhom iffinanz -
jati permezz ta’ għotjiet jew ikejlu r-riżultati u l-impatt miksuba.
44 
L-AWPs tal-Frontex kien fihom 38 indikatur tal-prestazzjoni għall-monitoraġġ 
tal-operazzjonijiet u l-attivitajiet tagħha, iżda ftit biss jintużaw għal skopijiet ta’ 
rappurtar. L-ebda wieħed mill-KPI użati b’dan il-mod ma jkejjel b’mod adegwat 
l-effettività tal-attivitajiet tal-aġenzija ffinanzjati permezz ta’ għotjiet. L-għadd 
kbir ta’ indikaturi tal-prestazzjoni, imqabbel mal-ftit indikaturi realment analizzati 
għal skopijiet ta’ rappurtar jimmina l-effettività tas-sistema ta’ monitoraġġ u rap -
purtar tal-Frontex.
45 
L-EIT għadu ma waqqafx sistema komprensiva ta’ evalwazzjoni biex jimmoni -
torja l-attivitajiet proprji tiegħu u l-attivitajiet tal-KKI kif meħtieġ bir-regolament 
fundatur tiegħu, ir-regolament dwar Orizzont 2020 u l-Aġenda Strateġika ta’ In -
novazzjoni tal-EIT38. L-indikaturi ewlenin tal-prestazzjoni, tal-EIT, ikomplu jiffokaw 
fuq l-input jew l-output aktar milli fuq ir-riżultati jew l-impatti. Għaldaqstant, 
mhuwiex possibbli li jiġi vvalutat l-impatt innovattiv maħluq mill-effetti ta’ 
sinerġija tat-trijangolu tal-għarfien.
Nuqqas ta’ evalwazzjonijiet ex post  jew evalwazzjonijiet ex post  li 
huma inkompleti
46 
Biex itejbu l-effettività u t-teħid ta’ deċiżjonijiet, l-aġenziji għandhom iwettqu 
evalwazzjonijiet ex post  ta’ attivitajiet sinifikanti39. Attivitajiet iffinanzjati fuq bażi 
annwali għandu jkollhom ir-riżultati tagħhom evalwati mill-inqas kull sitt snin40. 
Dawn l-evalwazzjonijiet għandhom janalizzaw ir-riżultati ta’ attività plurien -
nali ffinanzjata permezz ta’ għotjiet kif ukoll ta’ azzjonijiet annwali rikorrenti ta’ 
finanzjament permezz ta’ għotjiet sabiex jiġi vverifikat li dawn kienu konsistenti 
mal-objettivi ssettjati41.
47 
Madankollu, l-aġenziji awditjati mhux dejjem wettqu evalwazzjonijiet ex post  
u dawk li għamlu dan naqsu milli jużaw ir-riżultati biex itejbu l-monitoraġġ u r-
rappurtar dwar l-attivitajiet iffinanzjati permezz ta’ għotjiet.37 Rilevanti (relatati mal-
objettivi), aċċettati, kredibbli, 
faċli u robusti.
38 L-Artikolu 7a tar-Regolament 
(KE) Nru 294/2008.
39 L-Artikolu 29.5 tal-RFQ 
u l-Artikolu 18.3 tar-RAP.
40 L-Artikolu 18.3.b tar-RAP.
41 L-Artikolu 18.3 tar-RAP.
35 Osservazzjonijiet 
48 
Fl-2013, l-EFSA wettqet evalwazzjoni ex post  dwar l-impatt tal-għotjiet u l-akkwis -
ti tagħha. Abbażi tar-riżultati tal-evalwazzjoni, l-EFSA implimentat kunċetti ġodda 
ta’ għotjiet fil-qafas tal-istrateġija ta’ kooperazzjoni xjentifika tagħha għall-2014 
sal-2016 (ara l-paragrafu 18). Madankollu, l-AWPs baqa’ kien fihom biss objettivi 
vagi tal-għotjiet u indikaturi bażiċi relatati mal-implimentazzjoni u l-output tal-
baġit (eż. il-proporzjon tal-baġit tal-għotjiet impenjat/imħallas fi tmiem is-sena; 
l-għadd ta’ outputs xjentifiċi adottati). Fin-nuqqas ta’ KPI rilevanti u orjentati lejn 
ir-riżultati, l-EFSA ma setgħetx timmonitorja l-effettività tal-azzjonijiet preċedenti 
tagħha ffinanzjati permezz ta’ għotjiet u mhix se tkun tista’ tivvaluta l-valur 
miżjud tal-UE u l-effettività tal-iskemi tagħha ta’ għotjiet, li ġew implimentati ftit 
ilu.
49 
Fl-2012, il-bord ta’ tmexxija tal-EEA talab evalwazzjoni ex post dwar l-effettività 
taċ-ĊTE. Din l-evalwazzjoni enfasizzat l-importanza li jiġu sfruttati sinerġiji 
għall-kisba ta’ titjib fl-effiċjenza fl-oqsma tas-suġġetti kif ukoll il-ħtieġa dejjem 
tikber għal analiżi aktar komprensiva u integrata tad- data  ambjentali. Filwaqt 
li l-evalwazzjoni pprovdiet xi bażi għal teħid ta’ deċiżjonijiet strateġiċi li jaffett -
waw għotjiet futuri (eż. li jiġu żviluppati kapaċitajiet interni speċjalizzati tal-EEA, 
fil-qasam tal-IT, għal analiżi integrata tad- data  ambjentali), hija ħalliet barra 
valutazzjoni tas-sistema ta’ kejl tal-impatt kemm għall-attivitajiet tal-EEA kif ukoll 
għal dawk taċ-ĊTE.
50 
L-evalwazzjonijiet ex post  għandhom ikunu kompleti biżżejjed biex jivvalutaw 
l-ilħuq tal-objettivi strateġiċi. Kemm il-Frontex kif ukoll l-ECDC ma għandhomx 
data  u informazzjoni mill-Istati Membri biex ikunu jistgħu jagħmlu dan. Barra 
minn hekk, iż-żewġ aġenziji naqsu milli jirrikonoxxu din il-kwistjoni fundamentali 
fl-evalwazzjonijiet ex post  u l-analiżijiet interni tagħhom. B’konsegwenza ta’ dan, 
huma ma ssodisfawx l-obbligi tagħhom li jissettjaw objettivi strateġiċi rilevanti 
għall-attivitajiet tagħhom iffinanzjati permezz ta’ għotjiet u li jistabbilixxu sis -
tema effettiva ta’ monitoraġġ u rappurtar (orjentata lejn ir-riżultati) b’KPI rilevanti 
u li jistgħu jitkejlu.
51 
L-implikazzjonijiet ta’ din is-sitwazzjoni fuq l-attivitajiet attivitajiet tal-ECDC u l-
Frontex iffinanzjati permezz ta’ għotjiet huma deskritti fil-qosor fil- Kaxxa 11 .
36 Osservazzjonijiet 
Eżempji ta’ evalwazzjonijiet ex post  inkompleti
Inabbiltà li titkejjel l-effettività ta’ attivitajiet tal-ECDC iffinanzjati permezz ta’ għotjiet
Il-mandat tal-ECDC jinkludi appoġġ u koordinazzjoni ta’ programmi ta’ taħriġ sabiex jgħin lill-Istati Mem -
bri u lill-Kummissjoni biex ikollhom numru suffiċjenti ta’ speċjalisti mħarrġa, partikolarment fis-sorveljanza 
epidemjoloġika u fil-qasam tal-investigazzjonijiet, u jkollhom kapaċità biex jiddefinixxu miżuri ta’ saħħa biex 
jikkontrollaw it-tifqigħ ta’ mard42.
Dokumentazzjoni xjentifika evalwata bejn il-pari tirrakkomanda proporzjon ta’ epidemjologu wieħed għal kull 
100 000 persuna. B’popolazzjoni ta’ aktar minn 500 miljun fl-UE, dan isarraf f’rekwiżit ta’ bejn wieħed u ieħor 
5 000 epidemjologu. Huwa stmat li, kull sena, l-ECDC u l-Istati Membri għandhom iħarrġu bejn wieħed u ieħor 
500 benefiċjarji tal-boroż ta’ studju. L-ECDC ma għandux informazzjoni dwar l-għadd reali ta’ benefiċjarji tal-
boroż ta’ studju, imħarrġa kull sena fl-Istati Membri u lanqas dwar l-għadd attwali ta’ epidemjologi attivi fl-UE. 
B’riżultat ta’ dan, l-ECDC ma jistax jimmonitorja l-effettività tal-kompitu tiegħu ta’ taħriġ iffinanzjat permezz 
ta’ għotjiet.
Inabbiltà li titkejjel l-effettività tal-attivitajiet tal-Frontex iffinanzjati permezz ta’ għotjiet
Il-Frontex tikkoordina operazzjonijiet konġunti mal-Istati ta’ Schengen, li jistgħu jkunu jinvolvu assistenza lill-
Istati ta’ Schengen f’azzjonijiet ta’ salvataġġ umanitarji fuq il-baħar.
Fl-2014, il-Frontex irreġistrat bejn wieħed u ieħor 340 000 persuna li kienu daħlu b’mod irregolari fiż-Żona 
Schengen permezz tad-diversi operazzjonijiet tagħha. L-Istati Membri huma responsabbli mill-istabbiliment 
tal-istatus tal-persuni li jkunu daħlu (għoti tal-ażil, ritorn, maħrubin). Madankollu, ma hemmx biżżejjed skam -
bju ta’ data  bejn il-Frontex u l-Istati Membri dwar din il-kwistjoni. Konsegwentement, ma tistax tiġi vvalutata 
l-effettività tal-operazzjonijiet konġunti tal-Frontex iffinanzjati permezz ta’ għotjiet.
42 L-Artikolu 9(6) tar-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew 
għall-prevenzjoni u l-Kontroll tal-mard (ĠU L 142, 30.4.2004, p. 1).Kaxxa 11
37
 Konklużjonijiet 
u rakkomandazzjonijiet
52 
L-awditu wera li l-għotjiet mhux dejjem kienu l-għodda l-aktar xierqa għat-
twettiq tal-kompiti u l-ilħuq tal-objettivi ta’ politika tal-aġenziji. L-awditu indika 
wkoll li, ħlief għal każijiet ta’ proċeduri speċifiċi ta’ għażla tal-għotjiet, l-aġenziji 
mmaniġġjaw għotjiet f’konformità wiesgħa mar-regoli. Filwaqt li l-għotjiet, 
b’mod ġenerali, ikkontribwew għall-implimentazzjoni tal-politiki tal-aġenziji 
u rawmu kooperazzjoni ma’ korpi pubbliċi tal-Istati Membri, l-aġenziji ma kejlux 
il-valur miżjud ulterjuri tal-UE u l-effettività kumplessiva tal-attivitajiet tagħhom 
iffinanzjati permezz ta’ għotjiet. Ir-rakkomandazzjonijiet li ġejjin huma indiriz -
zati lill-aġenziji kollha jew lil korpi oħra li jużaw għotjiet, jew li qed iqisu l-użu 
tagħhom fil-futur.
Użu xieraq tal-għodda ta’ finanzjament permezz ta’ 
għotjiet
53 
Il-biċċa l-kbira mill-aġenziji awditjati ma indirizzawx b’mod adegwat il-kwistjoni 
ta’ jekk il-finanzjament permezz ta’ għotjiet kienx l-għodda l-aktar effettiva 
u effiċjenti għall-implimentazzjoni ta’ kompitu speċifiku jew attività speċifika (ara 
l-paragrafi 17 sa 19), jew jekk possibbiltajiet oħra bħal akkwist pubbliku, ftehi -
miet dwar il-livell ta’ servizz jew ftehimiet ta’ kooperazzjoni kinux ikunu aktar 
xierqa jew ekonomiċi (ara l-paragrafi 20 sa 23). Barra minn hekk, kien hemm ukoll 
ineffiċjenzi rigward il-proċedura magħżula ta’ għotjiet jew il-forma magħżula tal-
għotja (ara l-paragrafi 24 sa 27).
Rakkomandazzjoni 1
Qabel ma jniedu l-għotjiet, l-aġenziji għandhom jeżaminaw 
bir-reqqa jekk l-għotjiet humiex l-għodda l-aktar effettiva. 
Il-possibbiltajiet ta’ spejjeż simplifikati u l-aġġudikazzjoni 
diretta għandhom jintużaw kull meta dan jiġi ġġustifikat.
Kull meta l-aġenziji jużaw il-finanzjament permezz ta’ għotjiet għal azzjoni 
speċifika, dan għandu jkun ibbażat fuq analiżi bir-reqqa tal-ħtiġijiet tal-aġenzija, 
l-objettivi strateġiċi tagħha, il-valur miżjud tal-UE li jrid jinkiseb, il-kandidati 
potenzjali li għandhom jiġu mmirati, kif ukoll il-livell ta’ kompetizzjoni meħtieġ 
għall-kisba tal-kosteffettività. L-aġenziji għandhom jagħmlu użu mill-possib -
biltajiet ta’ spejjeż simplifikati kull meta jkun xieraq. L-għotjiet għandhom jiġu 
aġġudikati mingħajr sejħa għal proposti (jiġifieri direttament) kull meta dan jiġi 
ġġustifikat bl-Artikolu 190 tar-RAP . L-aġenziji għandhom jistabbilixxu linji gwida 
u kriterji ċari biex jassistu lill-maniġment biex jiddeċiedi dwar l-għodda l-aktar 
effettiva, effiċjenti u ekonomika għall-implimentazzjoni ta’ kompitu speċifiku jew 
attività speċifika.
Data ta’ implimentazzjoni fil-mira: mill-aktar fis possibbli.
38 Konklużjonijiet u rakkomandazzjonijiet 
Programmazzjoni annwali tal-azzjonijiet iffinanzjati 
permezz ta’ għotjiet
54 
Il-programmi ta’ ħidma pluriennali u annwali tal-aġenziji awditjati ma kellhomx 
objettivi speċifiċi, li jistgħu jitkejlu u relatati maż-żmien dwar ir-riżultati għall-
azzjonijiet iffinanzjati permezz ta’ għotjiet, li ġew ippjanati. Din id-dgħufija 
timmina l-abbiltà tal-aġenziji li jallinjaw l-attivitajiet (annwali) tagħhom iffinan -
zjati permezz ta’ għotjiet mal-objettivi strateġiċi tad-dokumenti ta’ program -
mazzjoni pluriennali tagħhom u l-mandat tar-regolament fundatur tagħhom (ara 
l-paragrafi 28 sa 29). Huma spiss ma kellhomx informazzjoni importanti relatata 
mas-sejħa għal proposti ppjanata. F’każijiet bħal dawn, il-programm ta’ ħidma 
annwali ma jikkostitwix deċiżjoni valida ta’ finanzjament għall-azzjonijiet iffinan -
zjati permezz ta’ għotjiet li l-aġenzija tkun ħadet (ara l-paragrafi 30 sa 31).
Rakkomandazzjoni 2
Il-programmi ta’ ħidma tal-aġenziji għandhom jindikaw 
liema attivitajiet għandhom jiġu implimentati permezz 
ta’ għotjiet, l-objettivi speċifiċi li għandhom jintlaħqu 
u r-riżultati mistennija li għandhom jinkisbu mill-azzjonijiet 
iffinanzjati permezz ta’ għotjiet, kif ukoll ir-riżorsi finanzjarji 
u umani, ippjanati, li huma meħtieġa għall-implimentazzjoni 
tal-azzjonijiet iffinanzjati permezz ta’ għotjiet.
Meta l-aġenziji jistabbilixxu l-programm ta’ ħidma annwali tagħhom, huma 
għandhom jistipulaw objettivi speċifiċi, orjentati lejn ir-riżultati, għall-azzjonijiet 
tagħhom iffinanzjati permezz ta’ għotjiet li jridu jiġu allinjati b’mod ċar mal-ob -
jettivi strateġiċi u l-mandat tagħhom tar-regolament fundatur. Biex id-deċiżjoni 
ta’ finanzjament tkun valida, l-aġenziji jridu jindikaw fil-programm ta’ ħidma ann -
wali r-riżorsi finanzjarji u umani awtorizzati għall-implimentazzjoni tal-azzjonijiet 
iffinanzjati permezz ta’ għotjiet (linja baġitarja u approprjazzjonijiet) kif ukoll 
informazzjoni essenzjali dwar is-sejħa għal proposti ppjanata (kriterji tal-għażla 
u tal-għoti, ammont massimu tal-għotjiet, rata massima possibbli ta’ kofinanzja -
ment, skeda ta’ żmien). F’każ ta’ sħubiji qafas pluriennali, prijoritajiet annwali 
u riżultati mistennija jridu jiġu ssettjati għall-għotjiet speċifiċi.
Data ta’ implimentazzjoni fil-mira: Programmi ta’ ħidma annwali 
għall-2018.
39 Konklużjonijiet u rakkomandazzjonijiet 
Proċeduri ta’ aġġudikazzjoni tal-għotjiet
55 
Kienu jeżistu nuqqasijiet f’każijiet fejn l-aġenziji awditjati applikaw proċeduri 
speċifiċi ta’ għażla tal-esperti u ta’ aġġudikazzjoni tal-għotjiet, ibbażati fuq 
eżenzjonijiet fir-regolament fundatur (jiġifieri l-EIT u l-Frontex). B’riżultat ta’ dan, 
riskji għall-prinċipji ta’ trattament ugwali, trasparenza u problemi potenzjali ta’ 
kunflitti ta’ interess ma ġewx indirizzati bis-sħiħ (ara l-paragrafi 34 sa 37).
Rakkomandazzjoni 3
L-aġenziji li japplikaw proċeduri speċifiċi ta’ għotjiet 
għandhom jistabbilixxu proċeduri interni formali li 
jirrispettaw il-prinċipji ta’ trasparenza u trattament ugwali, 
u li jissalvagwardjaw kontra kunflitti potenzjali ta’ interess.
F’każijiet fejn ir-regolament fundatur tal-aġenziji jkun jidderoga mill-RF, l-aġenzija 
għandha tistabbilixxi proċeduri interni formali għall-implimentazzjoni tad-dero -
ga. Il-proċeduri interni għandhom, b’mod partikolari, jiżguraw:
- trasparenza: il-membri tal-persunal intern involuti fil-proċeduri ta’ għotjiet 
għandhom jinħatru formalment u jiġu awtorizzati b’mod ċar mill-awtorità 
responsabbli (uffiċjal awtorizzanti/bord ta’ tmexxija); ir-rapporti ta’ kunsens 
għandhom jiġġustifikaw b’mod ċar id-deċiżjonijiet il-kbar kollha; għal kull 
stadju ta’ evalwazzjoni kemm il-kriterji ta’ bażi kif ukoll il-ponderazzjoni 
relattiva tal-istadju ta’ evalwazzjoni għandhom jiġu ppubblikati fis-sejħa għal 
proposti;
- trattament ugwali tal-kandidati: metodoloġiji armonizzati u sollijiet 
għandhom jiġu kkomunikati lill-membri kollha tal-panel/kumitat tal-għażla; 
kriterji separati ta’ eliġibbiltà, tal-għażla u tal-għoti għandhom jiġu stabbiliti 
b’mod ċar; kriterji tal-għażla u tal-għoti, li la huma speċifiċi wisq u lanqas vagi 
wisq, għandhom jiġu ssettjati; l-esperti esterni ma għandhomx jinħatru diret -
tament; sollijiet għandhom jiġu ssettjati biex il-proposti jilħqu l-istadju finali 
tas-smigħ, u pubblikazzjoni fis-sejħa;
- nuqqas ta’ kunflitt ta’ interess: politiki formali ta’ kunflitti ta’ interess 
għandhom jiġu stabbiliti għall-esperti esterni, għall-persunal intern u għall-
membri tal-bord ta’ tmexxija involuti fil-proċess ta’ għażla u ta’ għoti; il-politi -
ka għandha tikklassifika problemi ta’ kunflitti ta’ interess filwaqt li tqis l-effett 
akkumulat ta’ bosta kunflitti żgħar ta’ interess u tiddefinixxi miżuri effettivi 
ta’ mitigazzjoni.
Data ta’ implimentazzjoni fil-mira: mill-aktar fis possibbli.
40 Konklużjonijiet u rakkomandazzjonijiet 
Kontrolli ex ante  u ex post
56 
Filwaqt li l-aġenziji awditjati tejbu l-proċeduri tagħhom ta’ implimentazzjoni 
u monitoraġġ tal-għotjiet, għad hemm diversi dgħufijiet fis-sistema ta’ kontroll 
intern (ara l-paragrafi 39 sa 41).
Rakkomandazzjoni 4
L-aġenziji għandhom isaħħu s-sistema ta’ verifikazzjoni 
tagħhom rigward l-implimentazzjoni tal-proġetti ta’ għotjiet.
L-aġenziji għandhom jistabbilixxu rekwiżiti standardizzati ta’ rappurtar għall-
benefiċjarji, biex jippermettu li jkun hemm sistema effiċjenti u effettiva ta’ 
monitoraġġ. L-eżiti tal-kontrolli ex post  għandhom jiġu rieżaminati mill-inqas kull 
sena biex tiġi identifikata u indirizzata kwalunkwe kwistjoni sistemika potenz -
jali fis-sistema ta’ kontroll ex ante . L-FQS għandhom jindikaw ammont massimu. 
Ftehimiet speċifiċi li jimplimentaw għotjiet rikorrenti u FQS għandhom jiġu ffir -
mati qabel id-data ppjanata tal-bidu tal-azzjoni ffinanzjata permezz ta’ għotjiet, 
dment li dan ma jiġix iġġustifikat b’mod dovut.
Data ta’ implimentazzjoni fil-mira: mill-aktar fis possibbli.
Indikaturi ewlenin tal-prestazzjoni u evalwazzjonijiet 
ex post
57 
Filwaqt li, fil-programmi ta’ ħidma tagħhom, l-aġenziji awditjati ddefinew xi 
indikaturi bażiċi tal-output għall-azzjonijiet tagħhom iffinanzjati permezz ta’ 
għotjiet, huma ma ssettjawx indikaturi ewlenin tal-prestazzjoni, li kienu rilevanti, 
dwar ir-riżultati u l-impatt. Barra minn hekk, huma jew ma wettqux evalwazz -
jonijiet ex post  ta’ attivitajiet sinifikanti, jew inkella ma ħadux azzjoni fuq dawn 
ir-riżultati biex itejbu l-monitoraġġ u r-rappurtar tagħhom dwar l-attivitajiet 
iffinanzjati permezz ta’ għotjiet. Fl-aħħar nett, xi evalwazzjonijiet naqsu milli jir -
rikonoxxu l-fatt li hemm nuqqas ta’ data  ewlenija mill-Istati Membri. B’riżultat ta’ 
dan, l-aġenziji ma setgħux jimmonitorjaw il-koerenza u l-effettività tal-azzjonijiet 
tagħhom iffinanzjati permezz ta’ għotjiet, u r-rapporti tagħhom ma wrewx b’mod 
adegwat ir-riżultati u l-impatt miksuba (ara l-paragrafi 42 sa 51).
41 Konklużjonijiet u rakkomandazzjonijiet 
Rakkomandazzjoni 5
L-aġenziji għandhom iwaqqfu sistemi ta’ monitoraġġ 
u rappurtar tal-għotjiet, ibbażati fuq indikaturi ewlenin tal-
prestazzjoni li jkunu orjentati lejn ir-riżultati u lejn l-impatt, 
kif ukoll riżultati tal-evalwazzjoni ex post .
Għal kull objettiv orjentat lejn l-impatt u r-riżultati ssettjat fil-programmi ta’ 
ħidma pluriennali u dawk annwali, l-aġenziji għandhom jiżviluppaw mill-inqas in -
dikatur wieħed ewlieni tal-prestazzjoni, li jkun rilevanti, dwar l-impatt u r-riżultati. 
Barra dan, l-aġenziji għandhom iwettqu evalwazzjonijiet ex post  ta’ azzjonijiet 
sinifikanti ffinanzjati permezz ta’ għotjiet (inklużi l-attivitajiet rikorrenti ffinanzjati 
permezz ta’ għotjiet fuq bażi annwali) filwaqt li jieħdu inkunsiderazzjoni l-ħtieġa 
għal data  u informazzjoni importanti mill-Istati Membri involuti biex jiżguraw li 
jkunu konsistenti mal-objettivi strateġiċi ssettjati.
Data ta’ implimentazzjoni fil-mira: Programm ta’ ħidma annwali għall-2018.
Dan ir-Rapport ġie adottat mill-Awla IV, immexxija mis-Sur Milan Martin 
CVIKL, Membru tal-Qorti tal-Awdituri, fil-Lussemburgu fil-laqgħa tagħha 
tat-2 ta’ Marzu 2016.
 Għall-Qorti tal-Awdituri
 Vítor Manuel da SILVA CALDEIRA
 President

42
 Anness Anness Kampjun tas-sejħiet għal proposti awditjati (2013-2015)
Isem 
l-aġenzijaTip ta' proċedura Titolu Referenza tal-GħotjaBaġit 
għall-għotja
(EUR)
EFSA Sejħa għal propostaRelazzjoni bejn is-seroprevalenza fl-ispeċijiet prinċipali ta' 
bhejjem u l-preżenza ta' Toxoplasma gondii fil-laħamGP/EFSA/BIOHAZ/2013/01 400 000
EFSA Sejħa għal propostaĠbir tad-data li tappoġġa l-istabbiliment ta' gruppi ta' val -
utazzjoni kumulattivi tal-pestiċidiGP/EFSA/PRAS/2013/02 160 000
EFSA Sejħa għal propostaBijomarkaturi tal-esponiment għall-mikotossini prinċipalment 
għad-deossinivalenol – ġbir u ġenerazzjoni tad-dataGP/EFSA/CONTAM/2013/04 300 000
EFSA Sejħa għal propostaStudju dwar l-implikazzjonijiet tal-abbozz tal-linja gwida 
riveduta dwar il-materjal li jiġi f'kuntatt mal-ikel (FCM), fuq 
is-saħħa pubblika u l-konsegwenzi amministrattiviGP/EFSA/FIP/2013/01 250 000
EFSA Sejħa għal propostaData ta' okkorrenza dwar l-alkalojdi tropaniċi fuq l-ikel 
u l-għalfGP .EFSA.BIOCONTAM.2014.01 530 000
EFSAL-ebda sejħa għal 
proposta taħt l-Art. 190 1cImplimentazzjoni tal-Ftehim Qafas ta' Sħubija - Support the 
Regulatory implementation of Cumulative Risk Assessment 
of Pesticides (Appoġġ għall-Implimentazzjoni regolatorja 
tal-Valutazzjoni tar-Riskji Kumulattivi tal-Pestiċidi), iffirmat 
fil-15.12.2014.GP/EFSA/PRAS/2014/02 400 000
EFSAL-ebda sejħa għal 
proposta taħt l-Art. 190 1cFtehimiet ta' għotja pluriennali għall-punti fokaliIL-BELĠJU - FTEHIM 2015 
GĦALL-PUNTI FOKALI45 000
ECDCSejħa Miftuħa għal 
Proposti taħt FQSMonitoraġġ tal-Programmi ta' Tilqim fl-Unjoni Ewropea 
u fil-pajjiżi taż-ŻEE/tal-EFTA: Kondiviżjoni ta' informazzjoni 
għat-Titjib tal-PrestazzjoniGRANT/2013/001 1 600 000 
ECDCSejħa Ristretta għal 
Proposti taħt FQSOspitar tal-Boroż ta' Studju tal-EPIET GRANT/2013/002 6 000 000 
ECDCSejħa Miftuħa għal 
Proposti taħt FQSNetwerk Ewropew ta' Laboratorji ta' referenza għat-
tuberkulożi (ERLTB-net) - biex jissaħħu d-dijanjożi tat-TB, 
l-ittestjar u l-koordinazzjoni tas-suxxettibbiltà għall-mediċina 
fil-livell tal-Unjoni EwropeaGRANT/2013/003 800 000 
ECDCSejħa għal proposti taħt 
FQSOspitar tal-Boroż ta' Studju tal-EPIET GRANT/2014/001 6 000 000 
ECDCSejħa għal proposti taħt 
FQSKoordinazzjoni Xjentifika għall-Boroż ta' Studju tal-EPIET 
(perkorsi tal-Epidemjoloġija u  l-Mikrobijoloġija tas-Saħħa 
Pubblika (EUPHEM))GRANT/2014/002 3 000 000 
EEASejħa għal proposti taħt 
FQSĊentru Tematiku Ewropew dwar iż-Żoni urbani, l-użu tal-art 
u l-ħamrija għall-perjodu 2015-2018EEA/NSV/14/001-ETC/ULS M/A
EEASejħa għal proposti taħt 
FQSĊentru Tematiku Ewropew dwar l-Iskart u l-Materjali 
f'Ekonomija Ekoloġika għall-perjodu  2014-2018EEA/IEA/13/003-ETC/WMGE M/A
EITSejħa għal proposti taħt 
FQSKKI dwar l-għajxien f’kundizzjoni ta’ saħħa tajba u t-tixjiħ attiv M/A M/A
EITSejħa għal proposti taħt 
FQSKKI dwar il-materja prima M/A M/A
Il-Frontex ma toħroġ l-ebda sejħa għal proposti. Hija tinnegozja direttament mal-awtoritajiet tal-Istati parteċipi fuq bażi annwali fir-rigward tar-rekwiżiti 
ta' riżorsi umani tagħmir tekniku għas-sena li jmiss.
43 Anness  Anness Kampjun tat-tranżazzjonijiet ta’ pagamenti ta’ għotjiet awditjati (2013-2015)
Isem 
l-aġenzijaPartita 
uffiċjali 
tal-baġitSorsi 
tal-
FondiSena tat-
tranżazzjoniKodiċi 
tat-Tip ta' 
PagamentBenefiċjarjuAmmont 
Aċċettat tal-
Pagament
(EUR)
EFSA B3-010 C1 2013 Finali(OSTERREICHISCHE AGENTUR FUR GESUNDHEIT UND ERNAHRUNGSSI -
CHERHEIT GMBH) AĠENZIJA AWSTRIJAKA GĦAS-SAĦĦA U S-SIGURTÀ 
TAL-IKEL57 125,40
EFSA B3-110 C1 2013 Finali(NEMZETI ELELMISZERLANC -BIZTONSAGI HIVATAL) UFFIĊĊJU NAZ -
ZJONALI GĦAS-SIGURTÀ FIL-KATINA ALIMENTARI327 865,88
EFSA B3-110 C1 2013 FinaliISTITUTO ZOOPROFILATTICO SPERIMENTALE DELL'ABRUZZO E DEL 
MOLISE G CAPORALE ENTE32 160,00
EFSA B3-010 C1 2014 FinaliINSTITUT SCIENTIFIQUE DE LA SANTE PUBLIQUE WETENSCHAPPELIJK 
INSTITUUTVOLKSGEZONDHEID WISSENSCHAFTLICHESINSTITUT FUR 
VOLKSGESUNDHEIT IPH86 012,72
EFSA B3-110 C1 2014 Finali STICHTING DLO STICHTING DIENST LANDBOUWKUNDIG ONDERZOEK 59 276,45
EFSA B3-110 C1 2013 Finali IR-RENJU UNIT TAL-GRAN BRITTANJA U L-IRLANDA TA' FUQ 45  787, 8 3
EFSA B3-110 C1 2014 Finali(ELINTARVIKETURVALLISUUSVIRASTO EVIRA) AWTORITÀ FINLANDIŻA 
DWAR IS-SIGURTÀ TAL-IKEL, EVIRA54 871,30
ECDC B03002 C1 2013Prefinanzja -
mentISTITUTO SUPERIORE DI SANITA 70 362,56
ECDC B03002 C8 2014 Finali ISTITUTO SUPERIORE DI SANITA 73 264,06
ECDC B03003 C1 2014Prefinanzja -
mentNARODOWY INSTYTUT ZDROWIA PUBLICZNEGO PANSTWOWY 
ZAKLAD HIGIENY35 955,64
ECDC B03003 C8 2015 FinaliNARODOWY INSTYTUT ZDROWIA PUBLICZNEGO PANSTWOWY 
ZAKLAD HIGIENY13 881,00
ECDC B03003 C8 2014 Finali MINISTERIE VAN VWS AGENTSCHAP RIVM 148 925,66
ECDC B03003 C8 2014 Finali INSTITUTO DE SALUD CARLOS III 101 937,18
ECDC B03003 C8 2014 Finali INSTITUTO DE SALUD CARLOS III 51 749,50
ECDC B3-003 C8 2013 Finali IR-RENJU UNIT TAL-GRAN BRITTANJA U L-IRLANDA TA' FUQ 242 090,00
ECDC B3-003 C8 2013 Finali(SMITTSKYDDSINSTITUTET SMI) ISTITUT ŻVEDIŻ GĦALL-KONTROLL 
TAL-MARD LI JITTIEĦED100 476,59
ECDC B3-003 C8 2013 Finali IR-RENJU TAN-NETHERLANDS 149  6 87, 0 0
ECDC B3-002 C8 2013 FinaliAĠENZIJA GĦALL-PROTEZZJONI TAS-SAĦĦA - ĊENTRU GĦAR-
RADJAZZJONI: PERIKLI KIMIĊI U AMBJENTALI - DIVIŻJONI TAL-PRO -
TEZZJONI MIR-RADJAZZJONI200 000,00
ECDC B3-002 C8 2014 Finali IR-RENJU UNIT TAL-GRAN BRITTANJA U L-IRLANDA TA' FUQ 228 599,60
ECDC B03003 C8 2014 Finali ISTITUT NORVEĠIŻ TAS-SAĦĦA PUBBLIKA 71 129,00
EEA B3-331 C8 2013 Finali(RIJKSINSTITUUT VOOR VOLKSGEZONDHEIDEN MILIEU) ISTITUT NAZ -
ZJONALI GĦAS-SAĦĦA PUBBLIKA U L-AMBJENT644 948,90
EEA B3-332 C8 2013 Finali(CENIA,CESKA INFORMACNI AGENTURA ZIVOTNIHO PROSTREDI CENIA) 
AĠENZIJA ĊEKA GĦALL-INFORMAZZJONI AMBJENTALI420 000,00
EEA B3-334 C8 2013 Finali UNIVERSIDAD DE MALAGA 132 938,52
44 Anness  
Isem 
l-aġenzijaPartita 
uffiċjali 
tal-baġitSorsi 
tal-
FondiSena tat-
tranżazzjoniKodiċi 
tat-Tip ta' 
PagamentBenefiċjarjuAmmont 
Aċċettat tal-
Pagament
(EUR)
EEA B3-336 C8 2013 FinaliCENTRO EURO-MEDITERRANEO SUI CAMBIAMENTI CLIMATICI SCARL 
MCC174 039,47
EEAB03540-
R0-GISCR0 2013 FinaliRIVM RIJKSINSTITUUT VOOR VOLKSGEZONDHEID EN MILIEUAGENTSC -
HAP MIN VOLKS44 290,00
EEA B3-331 C1 2013 Interim IR-RENJU TAN-NETHERLANDS 1 505 000,00
EEA B3-333 C1 2013 Interim MUSEUM NATIONAL D'HISTOIRE NATURELLE 787 500,00
EEA B3-331 C8 2014 Finali IR-RENJU TAN-NETHERLANDS 2 070 068,76
EEA B3-332 C8 2014 Finali(CENIA,CESKA INFORMACNI AGENTURA ZIVOTNIHO PROSTREDI CENIA) 
AĠENZIJA ĊEKA GĦALL-INFORMAZZJONI AMBJENTALI1 460 000,00
EEA B3-333 C8 2014 Finali MUSEUM NATIONAL D'HISTOIRE NATURELLE 1 037 850,00
EEA B3-334 C8 2014 Finali UNIVERSIDAD DE MALAGA 1 159 628,00
EEA B3-336 C8 2014 FinaliCENTRO EURO-MEDITERRANEO SUI CAMBIAMENTI CLIMATICI SCARL 
CMCC603 169,26
EEA B3-436 R0 2014 FinaliAGENCIJA ZA ZASTITU OKOLISA AZO CROATIAN ENVIRONMENT 
AGENCY51 972,00
EEA B3-436 R0 2014 Finali IR-REPUBBLIKA FEDERALI TAL-ĠERMANJA 121 093,00
EEA B3-436 R0 2013Prefinanzja -
mentAġenzija Latvjana għall-Informazzjoni Ġeospazjali 15 755,00
EEA B3-436 R0 2013 Interim Aġenzija Latvjana għall-Informazzjoni Ġeospazjali 15 755,00
EEA B3-436 R0 2014 Finali Aġenzija Latvjana għall-Informazzjoni Ġeospazjali 7  87 7, 0 0
EEA B3-436 R0 2013Prefinanzja -
mentIstitut Norveġiż tal-Foresti u l-Pajsaġġi 142 676,00
EEA B3-436 R0 2014 Interim Istitut Norveġiż tal-Foresti u l-Pajsaġġi 142 676,00
EEA B3-436 R0 2015 Finali Istitut Norveġiż tal-Foresti u l-Pajsaġġi 16 344,00
EIT B3-000 C1 2013 Finali KKI INNOENERGY SE 32 199 586,00
EIT B3-000 C1 2013 Finali LABORATORJI TAL-ICT TAL-EIT IVZW 24 207 511,05
EIT B3-000 C1 2013 Interim KKI ASSOCIATION CLIMATE 3 128 841,53
EIT B3-000 C1 2013 Finali KKI ASSOCIATION CLIMATE 27 118 969,48
EIT B3-000 C5 2014 Finali KKI INNOENERGY SE 417 517,00
EIT B3-000 C1 2014 Finali LABORATORJI TAL-ICT TAL-EIT IVZW 39 241 064,71
EIT B3-000 C1 2014 Finali KKI INNOENERGY SE 40 100 022,64
EIT B3-000 C1 2014 Finali KKI ASSOCIATION CLIMATE 42 096 006,57
Frontex A-3010 C1 2013Prefinanzja -
mentGwardja tal-Kosta Iżlandiża 2 91  217, 0 0
Frontex A-3010 C8 2014 Finali Gwardja tal-Kosta Iżlandiża 305 048,95
Frontex A-3050 C1 2014 FinaliMinistero dell'Interno, Dipartimento della Pubblica Sicurezza, Direzi -
one Centrale dell'Immigrazione e  della Polizia delle Frontiere230 592,05
Frontex A-3050 C1 2014Prefinanzja -
mentServizz tal-Immigrazzjoni u  n-Naturalizzazzjoni 23 940,00Anness 
45 Anness  Anness Isem 
l-aġenzijaPartita 
uffiċjali 
tal-baġitSorsi 
tal-
FondiSena tat-
tranżazzjoniKodiċi 
tat-Tip ta' 
PagamentBenefiċjarjuAmmont 
Aċċettat tal-
Pagament
(EUR)
Frontex A-3050 C8 2015 Finali Servizz tal-Immigrazzjoni u  n-Naturalizzazzjoni 27 304,20
Frontex A-3010 C1 2014Prefinanzja -
mentGwardja tal-Fruntiera Finlandiża 187 088,79
Frontex A-3010 C8 2015 Finali Gwardja tal-Fruntiera Finlandiża 177 200,71
Frontex A-3000 C1 2014 Finali Kwartieri Ġenerali tal-Pulizija Ungeriża 74 997 ,35
Frontex A-3000 C1 2014 Finali Ministeru Federali tal-Intern 129 913,50
Frontex A-3000 C1 2013 Finali IR-REPUBBLIKA TAL-POLONJA 6 649,78
Frontex A-3000 C8 2013 Finali IR-RENJU TAN-NETHERLANDS 26 748,18
Frontex A-3010 C8 2013 Finali IR-REPUBBLIKA TAL-PORTUGALL 589 441,25
Frontex A-3010 C8 2013 Finali IR-REPUBBLIKA TALJANA 297 038,21
Frontex A-3010 C8 2013 Finali IR-RENJU TA' SPANJA 69 328,22
Frontex A-3010 C8 2013 Finali IR-REPUBBLIKA ELENIKA 1 539 693,09
Frontex A-3020 C1 2013 Finali IL -KONFEDERAZZJONI ŻVIZZERA 6 413,84
Frontex A-3050 C1 2013 Finali IR-REPUBBLIKA TAL-AWSTRIJA 218 662,39
Frontex A-3050 C8 2013 Finali IR-RENJU TAN-NORVEĠJA 44 593,26
Frontex A-3050 C1 2013 Finali IR-RENJU TAN-NETHERLANDS 14 271,28
Frontex A-3020 C1 2013 Finali IR-REPUBBLIKA TALJANA 15 824,45
Frontex A-3000 C1 2014 Finali IR-RENJU TA' SPANJA 11 777 ,87
Frontex A-3000 C8 2014 Finali IR-REPUBBLIKA FEDERALI TAL-ĠERMANJA 26 793,97
Frontex A-3010 C8 2014 Interim IR-REPUBBLIKA TALJANA 100 697 ,34
Frontex A-3010 C8 2014 Finali IR-REPUBBLIKA TAL-PORTUGALL 504 603,65
Frontex A-3010 C8 2014 Finali IR-REPUBBLIKA ELENIKA 429 722,67
Frontex A-3010 C8 2014 Finali IR-REPUBBLIKA TAL-IŻLANDA 291 218,57
Frontex A-3010 C8 2014 Finali IR-RENJU TA' SPANJA 160 627 ,33
Frontex A-3050 C1 2014 Finali IR-RENJU TA' SPANJA 78 735,84
Frontex A-3050 C1 2014 Finali IR-RENJU UNIT TAL-GRAN BRITTANJA U L-IRLANDA TA' FUQ 4 4 312,15
Frontex A-3050 C8 2014 Finali IR-REPUBBLIKA TALJANA 193 800,00
Frontex A-3010 C1 2014 Finali IR-RENJU TA' SPANJA 417 533,43
Frontex A-3010 C8 2014 Finali IR-REPUBBLIKA TALJANA 33 774,29
Frontex A-3050 C1 2014 Finali IR-REPUBBLIKA TAL-FINLANDJA 32 346,26
Frontex A-3000 C8 2014 Finali IR-REPUBBLIKA TAL-UNGERIJA 74 997 ,35
46 Risposta tal-Kummissjoni 
u tal-EIT
Sommarju eżekuttiv
IV
Ara t-tweġibiet tal-EIT u tal-Kummissjoni għall-ħames rakkomandazzjonijiet ta’ hawn taħt.
Osservazzjonijiet
19
B’segwitu għar-rakkomandazzjonijiet tal-evalwazzjoni mwettqa fl-2011, fl-2012, l-EIT fassal u nieda Sistema ta’ 
Kejl tal-Prestazzjoni (PMS, Performance Measurement System) biex jappoġġja monitoraġġ orjentat lejn ir-riżultati 
tal-implimentazzjoni tal-istrateġija tal-EIT. Bħala parti mill-PMS, il-valutazzjoni tal-prestazzjoni tal-passat tal-KKIs 
fil-mekkaniżmu ta’ rieżami kompetittiv hija bbażata, fost elementi oħrajn, fuq il-paragun bejn il-KKIs tar-riżultati tas-
sitt KPIs ewlenin li ġejjin: 1) l-Attrazzjoni tal-programmi ta’ edukazzjoni bit-Tikketta tal-EIT; 2) in-Numru ta’ gradwati 
mil-Lawrji bit-Tikketta tal-EIT; 3) l-Ideat kummerċjali inkubati; 4) il-Ħolqien ta’ start-ups/spin-offs; 5) Trasferiment/
Adozzjoni tal-għarfien; 6) Prodotti/servizzi/proċessi ġodda jew imtejba.
Għalhekk, l-indikaturi ewlenin tal-prestazzjoni qegħdin jintużaw b’mod attiv mill-EIT għal paraguni bejn il-KKIs, 
b’mod partikolari bħala parti mill-proċess ta’ allokazzjoni ta’ finanzjament kompetittiv annwali.
Madankollu, fil-preżent, l-EIT qiegħed jaħdem biex isaħħaħ is-sistema ta’ monitoraġġ tiegħu. Bħala pass impor -
tanti f’din id-direzzjoni, il-Bord ta’ Tmexxija tal-EIT adotta Strateġija ta’ Monitoraġġ ġdida u komprensiva fit-3 ta’ 
Diċembru 2015.
20
Fir-rigward tal-EIT, huwa importanti li jiġi enfasizzat li kemm l-” għażla tal-għodda ta’ finanzjament ” kif ukoll l-oqsma 
tematiċi li fihom l-EIT sejjer ikollu jniedi sejħiet għal proposti, huma strettament regolati fir-Regolament Bażiku tal-
EIT1, fir-Regolament Finanzjarju tal-EIT u fl-Aġenda Strateġika ta’ Innovazzjoni2. L-għażla ta’ oqsma tematiċi kienet 
ibbażata fuq evalwazzjoni ‘ ex-ante ’ imwettqa miċ-Ċentru Konġunt tar-Riċerka tal-Kummissjoni Ewropea – Istitut 
tal-Istudji Teknoloġiċi Prospettivi, li wkoll ikkonkluda li l-iffinanzjar b’għotjiet huwa l-metodu l-aktar xieraq ta’ 
implimentazzjoni3.
Finalment, l-Artikolu 14 (2) tar-Regolament Bażiku tal-EIT u l-Artikolu 90 (2) u (3) tar-Regolament Finanzjarju tal-
EIT ma jħallu l-ebda spazju għall-manuvrar tal-EIT biex jikkunsidra jibdel l-għotjiet tal-EIT ipprovduti lill-KKIs minn 
opżjonijiet oħrajn bħall-akkwist pubbliku jew il-ftehimiet dwar il-livell ta’ servizz kif rakkommandat mill-Qorti.
1 REGOLAMENT (KE) Nru 294/2008 TAL-PARLAMENT EWROPEW U TAL-KUNSILL emendat bir-Regolament (UE) Nru 1292/2013 tal-Parlament Ewropew 
u tal-Kunsill
2 DEĊIŻJONI Nru 1312/2013/UE TAL-PARLAMENT EWROPEW U TAL-KUNSILL
3 http://ipts.jrc.ec.europa.eu/publications/pub.cfm?id=4479
Risposta tal-Kummissjoni u tal-EIT 47
29
Filwaqt li l-AWP tal-EIT ma jinkludix għanijiet ta’ ħidma dettaljati, kunsinni, indikaturi u riżultati mistennija li jink -
isbu mill-KKIs, dawn huma stabbiliti mill-KKIs fil-pjanijiet ta’ negozju annwali tagħhom, fuq il-bażi tal-awtonomija 
tal-KKIs stabbilita fl-Artikolu 6 (2) (d) tar-Regolament Bażiku tal-EIT. Permezz tal-proċess annwali ta’ allokazzjoni 
tal-għotjiet, l-EIT jivverifika, li l-għanijiet ta’ ħidma annwali tal-KKIs, ippreżentati fil-Pjanijiet ta’ Negozju annwali, 
jikkontribwixxu għall-istrateġiji pluriennali tal-KKIs, li huma stabbiliti fl-Aġenda Strateġika tal-KKIs li jagħmlu 
parti mill-Ftehim Qafas ta’ Sħubija konkluż mal-EIT. Dan l-approċċ innovattiv ivarja deliberatament minn pro -
grammi oħrajn u għandu jitqies bħala wieħed mill-punti pożittivi ferm tal-EIT minħabba li jippermetti approċċ 
deċentralizzat effettiv għall-innovazzjoni.
L-istrateġiji pluriennali tal-KKIs huma armonizzati mal-għanijiet strateġiċi tal-EIT fil-Programm ta’ Ħidma Trijennali 
kontinwu, peress li l-Anness III tal-Programm ta’ Ħidma Trijennali tal-EIT jinkludi l-prospetti tal-futur, l-għanijiet 
strateġiċi u l-prijoritajiet ewlenin ta’ kull KKI għat-tliet snin li ġejjin. Finalment, il-Programm ta’ Ħidma Trijennali tal-
EIT huwa bbażat fuq l-Aġenda Strateġika ta’ Innovazzjoni tal-EIT.
Għal deskrizzjoni dettaljata tal-attivitajiet oġġettivi u ppjanati tal-EIT b’rabta mas-sostenibbiltà finanzjarja tal-KKIs, 
jekk jogħġbok, irreferi għall-paġna 21 tal-Programm ta’ Ħidma Annwali 2016 tal-EIT4.
Madankollu, l-EIT qiegħed jaħdem attwalment biex ifassal KPIs ibbażati fuq l-impatt sabiex jitkejjel aħjar it-titjib tal-
innovazzjoni miksub mill-KKIs. Barra minn hekk, l-EIT għandu wkoll l-intenzjoni li jistabbilixxi KPIs speċifiċi li jkejlu 
r-riżultati fl-Integrazzjoni tat-Triangolu tal-Għarfien. Barra minn hekk, l-EIT jaċċetta li jinkludi aktar informazzjoni 
relatata mal-għotjiet fil-Programmi ta’ Ħidma Annwali tiegħu fil-futur
31
L-EIT jikkunsidra li l-AWP tiegħu diġà jinkludi l-informazzjoni meħtieġa biex jikkostitwixxi deċiżjoni valida ta’ 
finanzjament.
B’mod partikolari, l-AWP tal-EIT jinkludi l-ammont tal-għotja annwali globali massima li għandha tingħata lill-KKIs 
u r-rata massima possibbli ta’ kofinanzjament fit-taqsima 5.2. L-AWP jinkludi wkoll l-għanijiet annwali, ir-riżultati 
mistennija u l-indikaturi tal-EIT. Fir-rigward tal-KKIs, l-għanijiet ta’ ħidma dettaljati, ir-riżultati, l-indikaturi u r-riżultati 
mistennija huma stabbiliti fil-pjanijiet ta’ negozju annwali tagħhom u huma vverifikati mill-EIT bħala parti mill-
proċess ta’ allokazzjoni tal-għotjiet.
Madankollu, l-EIT jaċċetta li jinkludi aktar informazzjoni relatata mal-għotjiet, bħalma huma l-għanijiet annwali 
ewlenin tal-KKIs, l-oqsma tematiċi tal-attivitajiet u l-azzjoniijiet ippjanati, fil-Programmi ta’ Ħidma Annwali fil-futur.
33
Ara t-tweġibiet tal-EIT u l-Kummissjoni għall-paragrafi 35 u 37.
35
L-EIT issalvagwardja l-prinċipji ta’ trasparenza u trattament ugwali permezz tal-proċeduri tiegħu li jimplimen -
taw l-eżenzjonijiet fir-Regolament Bażiku tal-EIT. L-EIT jibqa’ impenjat li jtejjeb aktar l-effiċjenza u l-effikaċja tal-
proċeduri tiegħu.
4 http://eit.europa.eu/sites/default/files/EIT%20Annual%20Work%20Progamme%202016.pdf
Risposta tal-Kummissjoni u tal-EIT 48
Sejħa għall-proposti tal-KKI mhijiex l-istess bħal għotja u għalhekk ma tistax titqabbel ma’ dan il-proċess kif 
issuġġeriet il-Qorti. Hija biss wieħed mill-passi li jwasslu għall-għoti tal-FPA. L-għażla ta’ KKI hija segwita minn fażi 
tal-bidu, fejn il-kriterji għall-għoti huma ddefiniti u vverifikati, li mbagħad iwasslu għall-għoti ta’ Ftehim Qafas ta’ 
Sħubija. Imbagħad l-għotjiet jingħataw sussegwentement wara proċeduri separati regolati minn dispożizzjonijiet 
oħrajn
L-EIT tejjeb aktar il-proċessi tiegħu u ppubblika sett ta’ kriterji riveduti għas-sejħa għall-proposti tal-KKI tal-2016, 
fil-5 ta’ Ottubru 2015. Kif deskritt fid-dokument ippubblikat, kull wieħed mit-tliet kriterji li għandhom jintużaw mill-
Bord ta’ Tmexxija sejrin jingħataw punteġġ b’massimu ta’ 10 punti, għaldaqstant il-punteġġ massimu li jista’ jinkiseb 
fis-smigħ huwa ta’ 30 punt. Il-punteġġ tal-Bord ta’ Tmexxija sejjer jiġi kkalkulat bħala medja tal-punteġġi individwali 
tal-membri tal-Bord ta’ Tmexxija. It-total tal-punti mis-Smigħ tal-Bord ta’ Tmexxija sejjer jiżdied mal-punti miksubin 
fl-istadju ta’ evalwazzjoni teknika mill-grupp ta’ esperti. Il-proposta li sejra tirċievi l-akbar għadd ta’ punti mill-mas -
simu ta’ 130 punt sejra tintgħażel mill-Bord ta’ Tmexxija tal-EIT (proposta waħda għal kull qasam tematiku).
Finalment, wara t-tagħlim miksub mis-sejħa għall-proposti tal-KKIs tal-2014 u sabiex jiġi ssimplifikat il-proċess, il-
Penil ta’ Rakkomandazzjoni Finali tneħħa għas-sejħa għall-proposti tal-KKI tal-2016.
L-EIT huwa tal-fehma li l-proċedura riveduta li għandha tintuża fis-sejħa għall-proposti tal-KKI tal-2016 hija traspar -
enti għal kollox u għandha tiżgura trattament ugwali tal-proponenti potenzjali kollha.
37
L-EIT indirizza biżżejjed il-potenzjal għal kunflitt ta’ interess .
Huwa importanti li jiġi nnotat li, minn 15-il espert maħtura fil-qafas tal-evalwazzjoni tal-proposti tal-KKI, espert 
ewlieni wieħed biss inħatar direttament. Dan kien meħtieġ minħabba rekwiżiti speċifiċi biex jitwettaq il-kompitu, 
b’mod partikolari għarfien fil-fond tal-mudell EIT-KKI, ħarsa ġenerali u fehim prattiku tal-miri ġenerali ta’ innovazz -
joni Ewropej u fehim prattiku u esperjenza f’ambjent akkademiku, dak ta’ riċerka u dak tan-negozju. Barra minn 
hekk, il-kontroll tal-kunflitt ta’ interess għal dan l-espert tlesta kif suppost.
Matul l-għażla ta’ esperti esterni għall-evalwazzjoni tal-proposti tal-KKI fis-sejħa tal-KKI tal-2014, l-EIT evalwa 
b’attenzjoni kull każ ta’ kunflitt ta’ interess potenzjali, wara d-dispożizzjonijiet rilevanti tal-Orizzont 2020 u ħa 
l-miżuri xierqa. Il-valutazzjoni u l-miżuri tal-EIT ġew iġġustifikati u ddokumentati b’mod adegwat. B’mod partiko -
lari, biex jiġu indirizzati każijiet ta’ kunflitt ta’ interess potenzjali fl-għażla ta’ esperti, l-EIT adotta proċeduri interni 
dettaljati skont id-dispożizzjonijiet standard ta’ Orizzont 2020. Fuq din il-bażi, il-miżuri li ttieħdu kienu jvarjaw minn 
esklużjoni totali tal-esperti mill-proċess għal esklużjoni parzjali li tiddependi fuq ir-riskju perċeput u l-livell tal-kun -
flitt ta’ interess. Madankollu, l-EIT huwa impenjat li jtejjeb l-effiċjenza u l-effikaċja tal-proċess tal-għażla ta’ esperti 
għas-sejħa tal-2016 għall-proposti tal-KKI.F’konformità mar-rakkomandazzjonijiet speċifiċi tas-Servizz tal-Awditjar 
Intern tal-Kummissjoni, l-EIT sejjer joħloq lista speċifika għall-EIT ta’ esperti adatti potenzjali ferm qabel, ibbażata 
fuq profili ta’ esperti li jwieġbu għad-domanda u li jinvolvi speċjalista tal-akkwist fil-proċess tal-għażla tal-esperti. 
Dan ir-repożitorju sejjer jappoġġja wkoll il-prevenzjoni bikrija tal-kunflitt ta’ interess billi jidentifika, meta possibbli, 
kwalunkwe relazzjoni kuntrattwali eżistenti mal-atturi ewlenin fl-oqsma rispettivi tal-KKI.
Risposta tal-Kummissjoni u tal-EIT 49
40
Minħabba n-natura annwali tal-baġit tal-EIT, u l-fatt li l-baġit tal-UE ġeneralment ma jiġix adottat qabel nofs 
Diċembru, ftehimiet ta’ għotjiet għal sena partikolari ma jistgħux jiġu ffirmati qabel l-1 ta’ Jannar ta’ dik is-sena 
partikolari. Din il-kwistjoni ġiet indirizzata għall-ewwel darba mill-Qorti Ewropea tal-Awdituri fir-rapport annwali 
speċifiku għas-sena finanzjarja 2011 u l-EIT issottometta l-kummenti tiegħu. L-EIT impenja ruħu biex inaqqas id-dis -
krepanza bejn id-data tal-bidu tal-azzjoni kif definit fil-Pjanijiet ta’ Negozju tal-KKIs u d-data tal-firma tal-ftehimiet 
ta’ għotjiet. Bħala riżultat ta’ dan l-isforz, il-Ftehimiet ta’ Għotjiet tal-2013 u l-2014 ġew iffirmati mat-tliet KKIs fi Frar 
tal-2013 u l-2014 rispettivament.
Is-sena 2015 kienet eċċezzjonali peress li l-KKIs talbu għal dewmien fl-applikazzjoni tal-FPA l-ġdid sabiex jiġu ċċarati aktar 
l-implikazzjonijiet tad-dispożizzjonijiet speċifiċi bejn l-EIT, il-KKIs u l-Kummissjoni Ewropea fil-kuntest tal-allinjament 
mar-regoli ta’ Orizzont 2020. Barra minn hekk, minħabba konsultazzjonijiet legali meħtieġa, l-approvazzjoni ex-ante  tal-
ftehimiet ta’ għotjiet il-ġodda ħadu aktar ħin mis-soltu. L-EIT qiegħed jerġa’ jistenna firma fil-ħin tal-ftehimiet ta’ għotjiet 
mill-2016 meta l-FPAs il-ġodda jkunu diġà stabbiliti, jiġifieri l-firma tardiva tal-2015 kienet avveniment ta’ darba.
45
Il-Bord ta’ Tmexxija tal-EIT adotta l-Istrateġija ta’ Monitoraġġ tal-EIT fit-3 ta’ Diċembru 2015, li sejjer ikejjel id-data 
għal Orizzont 2020, għall-impatt tal-EIT permezz tal-attivitajiet tiegħu stess u tal-KKI u għar-riżultati tal-KKI.
Barra minn hekk, l-EIT għandu l-intenzjoni li jistabbilixxi sistema ta’ monitoraġġ raffinata “ immirata lejn riżultati 
u impatti ”, kif previst fil-Programm ta’ Ħidma Trijennali 2015-2017. Fl-2015, l-EIT nieda assenjazzjoni b’konsulenza 
biex ifassal KPIs ibbażati fuq l-impatt u stabbilixxa grupp ta’ ħidma biex jindirizza din il-kwistjoni partikolari, li huwa 
mistenni jlesti l-ħidma tiegħu fl-2016. Barra minn hekk, l-EIT għandu wkoll l-intenzjoni li jistabbilixxi KPIs speċifiċi 
li jkejlu r-riżultati fl-Integrazzjoni tat-Triangolu tal-Għarfien. L-EIT sejjer jirrevedi s-Sistema ta’ Kejl tal-Prestazzjoni 
u l-KPIs ewlenin sottostanti fuq il-bażi tar-riżultat ta’ dan ir-rieżami tal-KPI fl-2016
47
Skont id-dispożizzjonijiet tal-Artikolu 16 (2) tar-Regolament Bażiku tal-EIT, fl-2011 saret l-ewwel evalwazzjoni tal-EIT 
u li jmiss sejra ssir sat-tmiem tal-2016.
Konklużjonijiet u rakkomandazzjonijiet
53
Ara t-tweġibiet tal-EIT u tal-Kummissjoni għall-paragrafi 17-19, 20-23 u 24-27.
Rakkomandazzjoni 1: L-EIT jaċċetta r-rakkomandazzjoni fejn applikabbli.
L-EIT jaċċetta l-parti li ġejja tar-rakkomandazzjoni: “ L-aġenziji għandhom jagħmlu użu mill-opzjonijiet ta’ spejjeż 
simplifikati meta jkun xieraq ”. Il-bqija tar-rakkomandazzjoni mhijiex applikabbli għall-EIT għar-raġunijiet spjegati fit-
tweġibiet tagħna.
54
Ara t-tweġibiet tal-EIT u tal-Kummissjoni għall-paragrafi 28–29 u 30–31.
Rakkomandazzjoni 2: L-EIT jaċċetta r-rakkomandazzjoni.
L-EIT jaċċetta li jinkludi aktar informazzjoni relatata mal-għotjiet ta’ livell ogħla dwar l-għanijiet tal-EIT fil-Prog -
rammi ta’ Ħidma Annwali tiegħu fil-futur. Madankollu, għanijiet ta’ ħidma dettaljati, kunsinni, indikaturi u riżultati 
li mistennija jinkisbu mill-KKIs sejrin ikomplu jiġu stabbiliti mill-KKIs fil-pjanijiet ta’ negozju annwali tagħhom 
f’konformità mal-Artikolu 6 (2) (d) tar-Regolament Bażiku tal-EIT u mhux sejrin jiġu inklużi fl-AWP .
Risposta tal-Kummissjoni u tal-EIT 50
55
Ara t-tweġibiet tal-EIT u tal-Kummissjoni għall-paragrafi 34–37.
Rakkomandazzjoni 3: L-EIT jaċċetta parzjalment ir-rakkomandazzjoni.
L-EIT jaċċetta r-rakkomandazzjoni bl-eċċezzjoni tas-sentenza li ġejja: “ taħtarx esperti esterni direttament ”. F’każijiet 
debitament iġġustifikati u eċċezzjonali, l-EIT għandu jkollu l-possibbiltà li jaħtar esperti direttament.
56
Ara t-tweġibiet tal-EIT u l-Kummissjoni għall-paragrafi 39–41.
Rakkomandazzjoni 4: L-EIT jaċċetta parzjalment ir-rakkomandazzjoni.
L-EIT jaċċetta r-rakkomandazzjoni bl-eċċezzjoni tas-sentenza li ġejja: “ L-FPAs għandhom jindikaw ammont massimu ”. 
Mhuwiex vijabbli jew raġonevoli li jiġu indikati ammonti ta’ għotjiet massimi bil-quddiem għal Ftehimiet Qafas ta’ 
Sħubija ta’ 7 snin.
Rakkomandazzjoni 5: L-EIT jaċċetta r-rakkomandazzjoni.
51 Risposta tal-ECDC
Sommarju Eżekuttiv
I
L-ECDC jilqa’ r-rapport tal-Qorti Ewropea tal-Awdituri.
Rigward il-partijiet tar-rapport dwar l-ECDC, iċ-Ċentru jixtieq jagħmel il-kummenti li ġejjin:
Osservazzjonijiet
17
L-ECDC iwettaq Studji tal-Opportunità u tal-Valuri (OVS - Opportunity and Values Studies) sistematiċi qabel iniedi 
proġetti ġodda, li huma meqjusin bħala evalwazzjonijiet ex-ante . L-OVS jiġu riveduti kull sena qabel ma l-proġetti 
jiġu inklużi fil-Programm ta’ Ħidma Annwali. Madankollu, l-OVS sejrin jittejbu aktar fil-futur sabiex jiġi żgurat li dawn 
jindirizzaw l-aspetti kollha msemmija.
23
Filwaqt li l-ECDC iqis li l-mekkaniżmu ta’ finanzjament tal-għotjiet kien l-aktar wieħed xieraq għall-finanzjament 
tal-proġetti VENICE III u ERLTB-Net, l-ECDC jaqbel li d-deċiżjoni li jintuża l-mekkaniżmu tal-għotjiet setgħet ġiet 
dokumentata aħjar. Fil-pjanijiet ta’ xogħol futuri, l-ECDC sejjer jissostanzja aħjar ir-raġunijiet għall-użu ta’ dan 
il-mekkaniżmu finanzjarju partikolari fuq il-bażi ta’ kull każ għalih.
25
L-approċċ li inkluda evalwazzjoni sħiħa kien meqjus l-aktar mod xieraq għall-għoti ta’ għotjiet ta’ EPIET lil 
benefiċjarji tal-UE filwaqt li jiġu żgurati t-trasparenza u t-trattament ugwali. Fl-2015, bħala parti mill-proċess intern 
ta’ reviżjoni tiegħu, il-Kumitat Intern tal-ECDC dwar l-Akkwist, l-Għotjiet u l-Kuntratti (CPCG - Committee on Pro -
curement, Grants and Contracts) identifika simplifikazzjonijiet potenzjali tal-proċess li xorta jiżguraw it-trasparenza 
u t-trattament ugwali. Fost dawn, l-għotja diretta ġiet identifikata u magħżula għall-applikazzjoni fl-2016. Dan 
kien ikkonfermat aktar tard mill-QEA. Minn Jannar 2016, il-Ftehim Qafas ta’ Sħubija ġdid huwa implimentat wara 
proċedura ta’ għotja diretta.
29
Wara l-adozzjoni tal-istrateġija tat-taħriġ għas-saħħa pubblika f’Ġunju 2015, l-ECDC kompla bl-isforzi sabiex ikej -
jel din il-parti tal-ħtiġijiet tat-taħriġ billi wettaq Stħarriġ dwar il-Valutazzjonijiet tal-Ħtiġijiet tat-Taħrig (Training 
Needs Assessment Survey) (Diċembru 2015). Bħalissa d-data miksuba qiegħda tiġi analizzata u riveduta mal-Partijiet 
Interessati.
31
Il-Programm ta’ Ħidma Annwali 2016, jinkludi tabella speċifika f’anness għall-elenkar ta’ għotjiet ippjanati, li tin -
kludi t-tip ta’ għotja, l-ammont mistenni u d-durata. Fid-Dokument ta’ Programmar Individwali 2017, l-informazzjoni 
addizzjonali ser tkun miżjuda, bħall-għanijiet u r-riżultati mistennija.
Risposta tal-ECDC 52
39
Is-sistema attwali ta’ verifika ex-ante  tinkludi li għandu jintalab jew ċertifikat ta’ awditjar, jew kampjun ta’ dokumenti 
ta’ sostenn, mill-benefiċjarju tal-pagament finali. L-ECDC iqis ir-riżultati tal-verifiki ex post  meta jaġġorna l-proċessi 
ta’ verifika ex-ante  tiegħu.
43
Bħalissa l-ECDC qiegħed jirfina l-indikaturi tiegħu sabiex jivvaluta r-riżultati u l-impatt tal-attivitajiet iffinanzjati 
mill-għotjiet tiegħu b’mod aħjar.
47
Ara t-tweġiba ta’ paragrafu 50.
50
Fin-nuqqas tal-possibilità tal-kalkolu tal-ammont ta’ epidemjologi mħarrġa fl-Istati Membri bħala parti mill-
indikatur ewlieni tal-prestazzjoni (KPI - key performance indicator), l-ECDC ilu jiġbor b’mod informali iżda fl-istess 
ħin b’mod sistematiku indikaturi annwali li jistgħu jitqiesu bħala indikaturi tal-ħtieġa tat-taħriġ. Dawn l-indikaturi, 
għalkemm mhumiex inklużi fir-rapporti tal-MB, jinkludu: (1) numru annwali ta’ applikazzjonijiet individwali għall-
intraċċar tal-UE tal-Fellowship; (2) numru annwali ta’ espressjonijiet ta’ interess mill-Istati Membru tal-UE għall-
postijiet fil-Fellowship; (3) ħarsa ġenerali annwali tal-istatus tal-impjieg ta’ Gradwati mill-Fellowship bl-użu ta’ sorsi 
ta’ informazzjoni miftuħin u pubbliċi. Għandu jissemma’ wkoll li sa mill-2015, bħala parti mill-istħarriġ annwali 
tal-partijiet interessati, il-partijiet interessati tal-ECDC huma mitlubin sabiex jipprovdu feedback u jikklassifikaw is-
sodisfazzjon tagħhom bit-taħriġ differenti ffinanzjat permezz tal-għotjiet. Ara wkoll it-tweġiba ta’ paragrafu 29.
Konklużjonijiet u rakkomandazzjonijiet
53
Ara t-tweġibiet għall-paragrafi 17, 23 u 25 hawn fuq.
Rakkomandazzjoni 1
L-ECDC jaċċetta r-rakkomandazzjoni.
54
Ara t-tweġibiet għall-paragrafi 29 u 31 hawn fuq.
Rakkomandazzjoni 2
L-ECDC jaċċetta r-rakkomandazzjoni.
55
Ir-regolament ta’ stabbiliment tal-ECDC ma jipprevedix derogi bħal dawn.
Risposta tal-ECDC 53
Rakkomandazzjoni 3
Ir-rakkomandazzjoni mhijiex applikabbli għall-ECDC.
56
Ara t-tweġiba għall-paragrafu 39 hawn fuq.
Rakkomandazzjoni 4
L-ECDC jaċċetta r-rakkomandazzjoni.
57
Ara t-tweġibiet għall-paragrafi 43 u 50 hawn fuq.
Rakkomandazzjoni 5
L-ECDC jaċċetta r-rakkomandazzjoni.
54 Risposta tal-EEA
Osservazzjonijiet
Għodod ta’ finanzjament mhux xierqa
20
Għal dawk l-għajnuniet finanzjarji mogħtija taħt il-ftehim ta’ delega konkluż mad-DĠ GROW għall-implimentazzjoni 
tal-GIO Land, l-għażla tal-għodda ta’ finanzjament saret mill-Kummissjoni.
Għandu jiġi enfasizzat ukoll li f’xi każijiet (eż il-Lussemburgu), ġie deċiż li ma tingħata l-ebda għajnuna finanzjarja 
iżda minflok jingħata kuntratt ta’ servizz għall-finijiet tal-effiċjenza.
Ir-regolament tal-istabbiliment tal-Aġenzija stabbilixxa kemm l-aġenzija kif ukoll netwerk Ewropew ta’ informazz -
joni u osservazzjoni tal-ambjent bl-għan li jipprovdi lill-Komunità u lill-Istati Membri b’informazzjoni affidabb  li 
u komparabbli fuq livell Ewropew. Ir-regolament jidentifika dawk l-organizzazzjonijiet sħab li jiffurmaw in-
netwerk. L-għażliet ta’ finanzjament disponibbli (għotjiet li jinvolvu sejħa għall-proposti, jew proċeduri ta’ akkwist) 
għandhom il-potenzjal li jintroduċu element kompetittiv għan-netwerk u jistgħu jqiegħdu f’riskju l-kooperazzjoni 
meħtieġa għall-aġenzija u għan-netwerk biex jaqdu l-kompiti tagħhom.
22
Fil-kuntest taċ-Ċentri Tematiċi Ewropej (European Topic Centres, ETCs), il-kwistjoni tal-għodod ta’ finanzjament 
xierqa tqajmet, għal darb’oħra, matul ir-reviżjoni li twettqet fl-2012 qabel it-tnedija tas-sejħiet għall-proposti.
Ir-rapport ta’ sinteżi komprensiv imfassal mill-Kumitat ta’ Reviżjoni maħtur fuq it-talba speċifika tal-Bord tat-
Tmexxija informa b’mod suffiċjenti u adegwat fuq id-deċiżjoni dwar l-għażla tal-mekkaniżmu ta’ finanzjament.
Disinn dgħajjef tal-għajnuniet finanzjarji
26
L-użu ta’ għażliet issimplifikati tal-ispejjeż ikun jeħtieġ minn qabel il-ġbir u l-analiżi ta’ data statistika jew storika 
jew ta’ prattiki normali ta’ kontabilità tal-ispejjeż tal-organizzazzjoniet sħab fuq perjodu li jkopri diversi snin, 
skont l-Artikolu 124(2) tar-regolament finanzjarju. Għalhekk, il-piż amministrattiv sejjer jiġi mċaqlaq u mhux 
neċessarjment sejjer jitnaqqas.
L-objettivi SMART għar-riżultati u għall-impatti ma ġewx stabbiliti
29
L-EEA sejra tara li jiġu speċifikati l-objettivi SMART fid-dokument ta’ programmar tagħha għall-2017. Madankollu, 
għandu jiġi nnutat li għal dawk il-ftehimiet tal-għajnuniet finanzjarji mogħtija skont il-ftehim tad-delega, l-objettivi 
jiġu stabbiliti fil-programmi ta’ ħidma annwali tal-Kummissjoni u fil-pjan ta’ Implimentazzjoni tal-Proġett tal-ftehim 
ta’ delega rispettiv.
Id-deċiżjonijiet ta’ finanzjament ma kinux kompluti
31
L-AWP tal-2013 tal-EEA kien fih informazzjoni dwar il-baġit ibbażat fuq l-attività, maqsum bejn l-attivitajiet tal-pjan 
ta’ ġestjoni għas-sena, filwaqt li t-termini ta’ referenza għas-sejħiet għall-proposti għall-għotja tal-ftehimiet qafas 
ta’ sħubija pprovdew indikazzjoni tal-baġit annwali stmat.
Wara l-osservazzjoni tal-Qorti, il-Bord tat-Tmexxija tal-EEA adotta, fil-25.11.2015, deċiżjoni ta’ finanzjament li tinkludi 
programm ta’ ħidma dettaljat għall-implimentazzjoni tal-pjanijiet ta’ azzjoni għaċ-Ċentri Tematiċi Ewropej għas-
sena 2016.
Risposta tal-EEA 55
Kontrolli ex ante  u ex post
39
L-EEA implimentat diversi miżuri bil-għan li ssaħħaħ il-proċedura ta’ verifika tagħha u b’mod partikolari elaborat linji 
gwida ta’ verifika li tqassmu lill-uffiċjali tar-riżorsi li jwettqu verifiki ex ante  fuq l-għotjiet, kif ukoll bħala politika ta’ 
verifika xierqa immirata biex tiżgura l-kopertura u l-eliġibbiltà tal-infiq.
Wara l-osservazzjoni tal-Qorti, l-ammont imħallas lill-benefiċjarji kkonċernati, minn dak iż-żmien ġie rkuprat (ara 
kaxxa 10).
Nuqqasijiet oħrajn fil-kontroll intern
41
Fil-każ fejn il-ftehimiet qafas ta’ sħubija u l-għoti tal-għajnuniet finanzjarji jibqgħu l-għodda favorita għall-
finanzjament tal-attivitajiet li għandhom jitwettqu miċ-Ċentri Tematiċi Ewropej, l-EEA sejra tara li jiġi speċifikat 
il-baġit totali stmat għat-tul kollu tal-ftehmiet qafas ta’ sħubija fis-sejħiet rilevanti għall-proposti.
Nuqqas ta’ indikaturi ewlenin tal-prestazzjoni
43
L-indikaturi ewlenin tal-prestazzjoni (KPIs) għall-2016 għall-ETCs kollha huma msemmijin fit-tabella tar-riżultati 
ewlenin bħala “riżultati mistennija” skont l-iskeda taż-żmien, inkluża fid-deċiżjoni ta’ finanzjament adottata mill-
Bord tat-Tmexxija fis-16/12/2015.
L-EEA sejra tara li tistabbilixxi KPIs espliċiti fid-deċiżjonijiet ta’ finanzjmanent korrispondenti li jmiss għall-2017.
Nuqqas ta’ jew evalwazzjoni ex post  mhux kompluta
49
Fl-2016, iddaħħlet fis-seħħ sistema ta’ “cross-reading” ex ante , ta’ abbozz ta’ pjanijiet ta’ azzjoni li tħares lejn 
is-sinerġiji bejn l-ETCs, bil-għan espliċitu li ttejjeb il-koerenza, l-effiċjenza u l-effikaċja tax-xogħol tagħhom fl-ilħuq 
tal-programm ta’ ħidma tal-EEA.
Qabel it-tmiem tal-2018, l-EEA sejra twettaq evalwazzjoni tal-effikaċja tal-ETCs li għanda tkejjel fost affarijiet oħrajn 
ir-riżultati u l-impatti tal-attivitajiet imwettqa mill-ETCs.
Konklużjonijiet u rakkomandazzjonijiet
Użu xieraq tal-għodda tal-finanzjament tal-għotja
53
L-EEA sejra tirrevedi l-valutazzjoni preċedenti tagħha tal-mekkaniżmi ta’ finanzjament għall-ETCs u sejra tivvaluta 
fl-istess ħin l-impatti tal-użu ta’ forom oħrajn ta’ għotja fil-preparazzjoni tal-ħatra tal-ETCs futuri li għandha sseħħ 
fl-2018.
Sejra ssir valutazzjoni simili fi djalogu mal-Kummissjoni Ewropea fil-każ fejn ikun previst li jintużaw għotjiet bħala 
strument ta’ finanzjament għat-twettiq tal-kompiti delegati skont il-ftehim ta’ delega dwar l-implimentazzjoni tas-
servizz ta’ monitoraġġ tal-art Copernicus u l-komponent in situ.
Rakkomandazzjoni 1
L-EEA taċċetta r-rakkomandazzjoni
Risposta tal-EEA 56
Programmar annwali ta’ azzjonijiet ta’ għotja
54
L-EEA sejra tara li jiġu speċifikati l-objettivi SMART fid-dokument ta’ programmar tagħha għall-2017.
Barra minn hekk, l-EEA sejra tissupplimenta l-programmi ta’ ħidma annwali futuri tagħha mill-2017 ‘il quddiem, 
b’informazzjoni addizzjonali b’mod partikolari dwar l-objettivi li għandhom jintlaħqu, ir-riżultati mistennija, l-indika -
turi tal-prestazzjoni li għandhom jiġu applikati u l-allokazzjoni tal-baġit stmat għall-azzjonijiet tal-għotjiet ippjanati, 
sabiex il-programmmi ta’ ħidma annwali jkunu jikkostitwixxu deċiżjoni finanzjarja fis-sens tal-Artikolu 84 tar-regoli 
finanzjarji applikabbli għall-baġit ġenerali tal-Unjoni.
Rakkomandazzjoni 2
L-EEA taċċetta r-rakkomandazzjoni
Proċedura tal-għotja ta’ għajnuna finanzjarja
55
Ir-regolament tal-istabbiliment tal-EEA ma jipprovdix għal derogi bħal dawn.
Rakkomandazzjoni 3
Ir-rakkomandazzjoni mhijiex applikabbli għall-EEA
Kontrolli ex ante  u ex post
56
Fl-okkażjoni tal-aħħar sejħiet għall-proposti għall-għoti tal-ftehimiet qafas ta’ sħubija li jikkonċernaw id-diversi 
Ċentri Tematiċi Ewropej li ġew imnedija fl-2012 u fl-2013, l-EEA ħadet l-opportunità li tirrevedi d-dokumenti kuntrat -
twali u stabbilixxiet mudell standardizzat għar-rappurtar. Fl-istess waqt, l-Aġenzija żviluppat linji gwida finanzjarji 
kemm għall-benefiċjarji kif ukoll għall-uffiċjali tar-riżorsi li jwettqu verifiki ex ante .
Fl-2016, l-EEA sejra tirsisti biex issaħħaħ iżjed is-sistema ta’ verifika tagħha billi tiżgura implimentazzjoni rigoruża tal-
istandards ta’ kontroll intern tagħha u taġixxi fuq l-eżiti minn kontrolli ex post  li jaf kienet wettqet.
Rakkomandazzjoni 4
L-EEA taċċetta r-rakkomandazzjoni
Indikaturi ewlenin tal-prestazzjoni u valutazzjonijiet ex post
57
L-EEA sejra tara li tispeċifika l-indikaturi ewlenin tal-prestazzjoni rilevanti fuq l-impatti u r-riżultati tal-attivitajiet 
tagħha ffinanzjati b’għajnuniet finanzjarji fid-dokument ta’ programmar tagħha għall-2017.
Qabel it-tmiem tal-2018, l-EEA sejra twettaq evalwazzjoni tal-effikaċja tal-ETCs, li għanda tkejjel fost affarijiet oħra 
r-riżultati u l-impatti tal-attivitajiet imwettqa mill-ETCs, bil-għan li tiddefinixxi l-indikaturi tal-prestazzjoni rilevanti 
għall-finijiet ta’ monitoraġġ.
Rakkomandazzjoni 5
L-EEA taċċetta r-rakkomandazzjoni
57 Risposta tal-EFSA
Sommarju Eżekuttiv
III
L-EFSA wettqet evalwazzjoni ex ante  robusta tal-proġetti tal-għotjiet u tal-akkwisti tagħha (Kaxxa 2), li tuża 
skema ta’ gwida biex tgħin lill-maniġment jiddeċiedi dwar l-aktar mekkaniżmu xieraq ta’ finanzjament u fejn 
xieraq għamlet użu minn għażliet ta’ kostijiet issimplifikati (ara l-paragrafu 27). Il-proċeduri ta’ verifika għall-
implimentazzjoni ta’ għotjiet finanzjarji komplew jissaħħew fir-rebbiegħa tal-2015.
Għar-rakkomandazzjoni dwar sistemi ta’ monitoraġġ u ta’ rappurtar ta’ għotjiet ibbażati fuq riżultati u indikaturi 
ewlenin tal-prestazzjoni orjentati lejn l-impatt kif ukoll ir-riżultati ta’ evalwazzjonijiet ex-post , l-EFSA tirrikonoxxi li 
hemm lok għal aktar titjib biex jiġu stabbiliti indikaturi relevanti tal-impatt fid-dokumenti ta’ programmar tagħha.
IV
L-EFSA tinnota li r-rakkomandazzjonijiet li saru f’dan ir-rapport mhumiex speċifiċi għal aġenzija.
Osservazzjonijiet
22
L-EFSA għandha skema ta’ gwida b’6 punti biex tgħin lill-maniġment jiddeċiedi dwar l-aktar mekkaniżmu xieraq ta’ 
finanzjament.
23
F’każijiet fejn l-EFSA ma tirċevix proposta sodisfaċenti skont il-proċedura ta’ għotjiet, tista’ tiddeċiedi li twessa’ 
l-udjenza u tmur għall-proċedura ta’ akkwisti li hija miftuħa għall-organizzazzjonijiet interessati kollha (filwaqt li 
toqgħod attenta sabiex jiġu evitati kunflitti ta’ interess).
48
Fl-2013, l-EFSA wettqet evalwazzjoni estensiva u dedikata ex-post  tal-programm xjentifiku tal-akkwisti u tal-għotjiet 
tagħha u l-kontribut tiegħu għall-kompiti ewlenin tal-EFSA.
Konklużjonijiet u rakkomandazzjonijiet
Użu xieraq tal-għodda ta’ finanzjament tal-għotjiet
53
L-EFSA għandha skema ta’ gwida b’6 punti biex tgħin lill-maniġment jiddeċiedi dwar l-aktar mekkaniżmu xieraq ta’ 
finanzjament.
F’każijiet fejn l-EFSA ma tirċevix proposta sodisfaċenti skont il-proċedura ta’ għotjiet, tista’ tiddeċiedi li twessa’ 
l-udjenza u tmur għall-proċedura ta’ akkwisti li hija miftuħa għall-organizzazzjonijiet interessati kollha (filwaqt li 
toqgħod attenta sabiex jiġu evitati kunflitti ta’ interess).
Risposta tal-EFSA 58
Rakkomandazzjoni 1
Aċċettata . L-EFSA taqbel ma’ din ir-rakkomandazzjoni li hija diġà implimentat fis-snin preċedenti. L-EFSA għandha 
gwida kosteffettiva fis-seħħ biex tgħin lill-maniġment jiddeċiedi dwar l-aktar mekkaniżmu xieraq ta’ finanzjament.
Ipprogrammar annwali ta’ azzjonijiet ta’ għotjiet
54
Mill-2015, l-EFSA tejbet it-trasparenza tal-ippjanar tagħha fir-rigward tal-esternalizzazzjoni billi pproduċiet pjan 
uniku dwar l-akkwisti u l-għotjiet, li ġie ppubblikat fuq il-websajt tagħha u li jinżamm aġġornat regolarment.
Rakkomandazzjoni 2
Aċċettata.  L-EFSA taqbel ma’ din ir-rakkomandazzjoni li diġà implimentat fis-snin preċedenti kif ġie rikonoxxut mill-
QEA fis-segwitu tal-kummenti tas-snin preċedenti dwar il-kontijiet annwali tal-Awtorità Ewropea dwar is-Sigurtà 
għas-sena finanzjarja 2014
Proċeduri tal-aġġudikazzjoni tal-għotjiet
Ir-regolament ta’ stabbiliment tal-EFSA ma jipprevedix derogi bħal dawn.
Rakkomandazzjoni 3
Mhux applikabbli għall-EFSA
Kontrolli ex-ante  u ex-post
56
L-EFSA għandha proċedura xierqa biex tivverifika l-implimentazzjoni ta’ għotjiet finanzjarji li, skont approċċ ibbażat 
fuq ir-riskju, tiffoka fuq elementi essenzjali. Din il-proċedura kompliet tiġi msaħħa fir-rebbiegħa tal-2015.
Rakkomandazzjoni 4
Aċċettata.  L-EFSA taqbel ma’ din ir-rakkomandazzjoni li hija diġà implimentat fis-snin preċedenti. L-EFSA għandha 
proċeduri kosteffettivi fis-seħħ biex tivverifika l-implimentazzjoni ta’ għotjiet finanzjarji.
Indikaturi ewlenin tal-prestazzjoni u evalwazzjonijiet ex-post
57
L-EFSA wettqet evalwazzjoni estensiva u dedikata ex-post  tal-programm xjentifiku tal-akkwisti u tal-għotjiet tagħha 
u tal-kontribut tiegħu għall-kompiti ewlenin tal-EFSA (ara l-paragrafu 48).
Rakkomandazzjoni 5
Aċċettata.  L-EFSA implimentat din ir-rakkomandazzjoni fis-snin preċedenti fir-rigward ta’ evalwazzjonijiet ex-post . 
L-aġenzija tirrikonoxxi li hemm lok għal aktar titjib biex jiġu stabbiliti indikaturi relevanti tal-impatt fid-dokumenti 
ta’ programmar tagħha.
59 Risposta ta’ Frontex
Osservazzjonijiet
17
L-evalwazzjoni ex-ante  dwar jekk l-attivitajiet tal-Aġenzija jżidux valur u jekk intgħażilx l-aktar metodu adattat ta’ impli -
mentazzjoni kienet diġà twettqet mil-leġiżlatur fl-2003 qabel l-adozzjoni tar-Regolament Fundatur tal-Frontex. Barra 
minn hekk, sabiex tiġi evalwata ex ante  l-kost-effettività tar-riżorsi operazzjonali użati fl-operazzjonijiet konġunti u kkoor -
dinati tal-Frontex, titħalla barra s-sejħa għal solidarjetà operattiva fil-fruntiera esterna tal-UE u r-realtajiet politiċi.
20
Frontex tenfasizza li l-Artikolu 3(4) tar-Regolament Fundatur tagħha jillimita l-finanzjament tal-Frontex tal-
”Operazzjoniijiet Konġunti” għal għotjiet. Bħala riżultat ta’ dan, l-għodod ta’ finanzjament disponibbli għall-
Aġenzija huma a priori ristretti.
Ir-Regolament Fundatur tal-Aġenzija qiegħed jiġi rivedut (ara l-komunikazzjoni tal-Kummissjoni COM (2015) 6711 
u Frontex qiegħda tipprova tikseb l-għan tagħha li tiftaħ il-mekkaniżmi ta’ finanzjament lil hinn mill-użu tal-għotjiet.
22
Fi ħdan ir-restrizzjonijiet imposti mill-att bażiku tagħha, Frontex sejra tesplora jekk hemmx attivitajiet kumplimen -
tari għall-”Operazzjonijiet Konġunti” li jistgħu jiġu ffinanzjati bl-użu ta’ mekkaniżmi ta’ finanzjament oħrajn. Jekk 
jiġu identifikati attivitajiet bħal dawn, sejrin jiġu stabbiliti linji gwida u kriterji xierqa biex jgħinu fl-għażla tal-aktar 
mekkaniżmu ta’ finanzjament xieraq.
23
Il-mandat ta’ Frontex huwa li jikkoordina l-kooperazzjoni operazzjonali tal-Istati Membri tal-UE. It-tagħmir tekniku 
tal-awtoritajiet kompetenti tal-Istati Membri għandu jintuża bħala prijorità fl-operazzjonijiet tal-Frontex.
L-Artikolu 7(5) tar-Regolament tal-Frontex jistipula li l-Aġenzija għandha tiffinanzja l-użu tat-tagħmir tekniku. 
L-akkwist ta’ servizzi ta’ sorveljanza minn kumpaniji privati huwa waħda mill-għażliet biex jiġi kkumplimentat il-
mezz tekniku pprovdut mill-Istati Membri. Madankollu, il-kooperazzjoni mal-Istati Membri qatt ma tista’ tiġi sostit -
wita għal kollox.
L-eżempju kkwotat mill-Qorti huwa l-ewwel esperjenza prattika tal-Frontex, wara proġett pilota. Il-kostijiet attwali 
tal-użu ta’ ajruplani privati u l-kundizzjonijiet prattiċi sejrin jiġu vvalutati matul l-implimentazzjoni tal-kuntratt qafas 
bil-ftuħ mill-ġdid tal-kompetizzjoni.
Għandu jiġi nnutat li l-Aġenzija ltaqgħet ma’ diffikultajiet meta ospitat l-awtoritajiet tal-Istati Membri fir-rigward 
tal-użu ta’ ajruplan taħt dawn il-Kuntratti Qafas.
26
Is-sistema inkrepattiva ta’ rimborż hija relatata mad-differenzi bejn il-kundizzjonijiet tal-Istati Membri tal-iffinanzjar 
tal-użu.
Is-Sistema ta’ Spejjeż Kontinwi tal-Mezzi (REM) hija soluzzjoni stabbilita minn Frontex flimkien ma’ esperti mill-Istati 
Membri, li tippermetti l-kofinanzjament tal-lista komuni ta’ kostijiet eliġibbli definiti għall-użu ta’ tagħmir tekniku 
u l-adattament għar-regoli nazzjonali u l-ispeċifiċitajiet ta’ diversi awtoritajiet tal-Istati Membri.
1 Proposta għal Regolament tal-Parlament Ewropew u tal-Kunsill dwar il-Gwardja Ewropea tal-Fruntiera u l-Kosta u li jħassar ir-Regolament (KE) 
Nru 2007/2004, ir-Regolament (KE) Nru 863/2007 u d-Deċiżjoni tal-Kunsill 2005/267/KE).
Risposta ta’ Frontex 60
29
L-objettivi fil-pjanijiet operazzjonali normalment huma soġġetti għal valutazzjoni kwalitattiva peress li l-approċċ 
kwantitattiv huwa arbitrarju u jenfasizza li jintlaħqu l-valuri fil-mira mingħajr evalwazzjoni komprensiva tal-kisba 
u tal-isfidi matul il-perjodu ta’ implimentazzjoni.
Fir-rigward tal-kwantifikazzjoni fil-qasam tal-migrazzjoni irregolari fejn topera l-Frontex jeżistu ċerti restrizzjoni -
jiet. Il-koordinazzjoni ta’ operazzjonijiet konġunti/operazzjonijiet ta’ tiftix u ta’ salvataġġ jew (b’kooperazzjoni ma’ 
aġenziji oħrajn tal-UE) iż-żarmar ta’ netwerks kriminali wara l-migrazzjoni irregolari ffaċilitata huma diffiċli biex 
iwasslu għal objettivi kwantifikabbli. Madankollu, Frontex tqis li hija kapaċi turi l-allinjament tal-attivitajiet operazz -
jonali tagħha permezz tal-objettivi strateġiċi tagħha billi tuża objettivi kwalitattivi aktar milli objettivi purament 
kwantitattivi.
35
Ċerti emendi diġà ġew introdotti fil-proċess tat-teħid ta’ deċiżjonijiet. Mit-Taħdidiet Bilaterali Annwali (ABT) tal-2015, 
l-ED ta mandati bil-miktub lill-membri tal-persunal li qegħdin jipparteċipaw fin-negozjati.
Fir-rigward tal-proċess formali tat-teħid ta’ deċiżjonijiet, l-Aġenzija qiegħda tesplora l-possibbiltà li tistabbilixxi 
Kumitati għall-Evalwazzjoni li jinkludu minn tal-inqas tliet membri tal-persunal minn mill-inqas żewġ entitajiet.
37
Mill-Ħarifa tal-2015, il-membri tal-persunal maħtura li jkunu qegħdin jinnegozjaw matul l-ABT iffirmaw dikjarazzjoni 
ddedikata li tikkonferma n-nuqqas ta’ kwalunkwe kunflitt ta’ interessi.
39
Frontex tinnota li d-dgħufija identifikata fil-Kaxxa 10 tirrelata mal-proċess REM ta’ piż. Ara wkoll ir-risposta tagħna 
għall-paragrafu 26.
44
L-indikaturi ewlenin huma kkalkolati u debitament ipprovduti kif mitlub għall-iskop tar-rapport annwali.
Għall-iskopijiet ta’ governanza ġie miftiehem li sejjer jintuża numru limitat ta’ indikaturi biex jippermettu lill-korp ta’ 
governanza jirregola x-xogħol tal-Aġenzija.
L-esperjenza uriet li l-istabbiliment ta’ indikaturi tal-prestazzjoni (bħal fl-2012 u l-2013) fl-AWP kif ukoll il-valuri 
fil-mira relatati li għandhom jintlaħqu kien kbir għal dak l-iskop. Dan wassal ukoll għal inqas rappurtar lill-Bord ta’ 
Ġestjoni.
51
Frontex tenfasizza li ma hemm l-ebda qafas legali fis-seħħ li jistabbilixxi t-trasferiment ta’ data msemmi mill-Qorti. 
Skont il-qafas legali fis-seħħ, l-Istati Membri huma responsabbli għall-immaniġġjar ta’ aktar proċeduri dwar il-
migranti irregolari maqbuda u salvati matul l-operazzjonijiet konġunti. Fil-każijiet kollha, l-istatus tal-migranti 
irregolari huwa definit u żgurat mill-Istati Membri fi stadju aktar tard. Skont il-qafas legali fis-seħħ, Frontex ma 
għandha l-ebda data personali dwar il-migranti irregolari u mhijiex intitolata li jkollha.
Risposta ta’ Frontex 61
Il-proposta tal-Kummissjoni sottomessa f’Diċembru 2015 COM (2015)671 tipproponi t-titjib tas-sitwazzjoni. Hija sejra 
tesplora l-possibbiltà li tagħti lill-Aġenzija aċċess għal bażijiet ta’ data Ewropej, bħall-SIS u l-EURODAC, u sejra tqis 
il-preżentazzjoni ta’ proposti biex timmodifika l-atti legali li fuqhom huma bbażati dawn il-bażijiet ta’ data.
Konklużjonijiet u rakkomandazzjonijiet
53
Frontex tenfasizza li l-Artikolu 3(4) tar-Regolament Fundatur tagħha jillimita l-finanzjament tal-Frontex tal-
"Operazzjoniijiet Konġunti" għal għotjiet. Bħala riżultat ta' dan, l-għodod ta' finanzjament disponibbli għall-Aġenzija 
huma a priori ristretti.
Ir-Regolament Fundatur tal-Aġenzija qiegħed jiġi rivedut. Madankollu, sa issa din ir-restrizzjoni ma tneħħietx.
Fi ħdan ir-restrizzjonijiet imposti mill-att bażiku tagħha, Frontex sejra tesplora jekk hemmx attivitajiet kumplimen -
tari għall-"Operazzjonijiet Konġunti" li jistgħu jiġu ffinanzjati bl-użu ta' mekkaniżmi ta' finanzjament oħrajn. Jekk 
jiġu identifikati attivitajiet bħal dawn, sejrin jiġu stabbiliti linji gwida u kriterji xierqa biex jgħinu fl-għażla tal-aktar 
mekkaniżmu ta' finanzjament xieraq.
L-Akkwist ta' servizzi ta' sorveljanza minn kumpaniji privati kkwotati mill-Qorti huwa l-ewwel esperjenza prattika 
tal-Frontex, wara proġett pilota. Il-kostijiet attwali tal-użu ta' ajruplani privati u l-kundizzjonijiet prattiċi sejrin jiġu 
vvalutati matul l-implimentazzjoni tal-kuntratt qafas.
Madankollu, għandu jiġi nnutat li l-Aġenzija ltaqgħet ma' ċerti diffikultajiet mal-awtoritajiet tal-Istati Membri dwar 
l-użu ta' servizzi minn kumpaniji privati f'dan il-qasam.
Is-sistema inkrepattiva ta' rimborż hija relatata mad-differenzi bejn il-kundizzjonijiet tal-Istati Membri tal-iffinanzjar 
tal-użu.
Rakkomandazzjoni 1.
Frontex taċċetta r-rakkomandazzjoni, madankollu l-applikazzjoni ta’ din ir-rakkomandazzjoni sejra tiddependi fuq 
ir-riżultat tad-diskussjonijiet dwar il-proposta ta’ emenda tar-Regolament Fundatur.
54
L-objettivi fil-pjanijiet operazzjonali normalment huma soġġetti għal valutazzjoni kwalitattiva peress li l-approċċ 
kwantitattiv huwa arbitrarju u jenfasizza li jintlaħqu l-valuri fil-mira mingħajr evalwazzjoni komprensiva tal-kisba 
u tal-isfidi matul il-perjodu ta’ implimentazzjoni.
Fir-rigward tal-kwantifikazzjoni fil-qasam tal-migrazzjoni irregolari fejn topera l-Frontex jeżistu ċerti restrizzjoni -
jiet. Il-koordinazzjoni ta’ operazzjonijiet konġunti/operazzjonijiet ta’ tiftix u ta’ salvataġġ jew (b’kooperazzjoni ma’ 
aġenziji oħrajn tal-UE) iż-żarmar ta’ netwerks kriminali wara l-migrazzjoni irregolari ffaċilitata huma diffiċli biex 
iwasslu għal objettivi kwantifikabbli. Madankollu, Frontex tqis li hija kapaċi turi l-allinjament tal-attivitajiet operazz -
jonali tagħha permezz tal-objettivi strateġiċi tagħha billi tuża objettivi kwalitattivi aktar milli objettivi purament 
kwantitattivi.
Risposta ta’ Frontex 62
Rakkomdandazzjoni 2.
Frontex taċċetta r-rakkomandazzjoni.
55
Ċerti emendi diġà ġew introdotti fil-proċess tat-teħid ta’ deċiżjonijiet. Mit-Taħdidiet Bilaterali Annwali (ABT) tal-2015, 
l-ED ta mandati bil-miktub lill-membri tal-persunal li qegħdin jipparteċipaw fin-negozjati.
Fir-rigward tal-proċess formali tat-teħid ta’ deċiżjonijiet, l-Aġenzija qiegħda tesplora l-possibbiltà li tistabbilixxi 
Kumitati għall-Evalwazzjoni li jinkludu minn tal-inqas tliet membri tal-persunal minn mill-inqas żewġ entitajiet.
Mill-Ħarifa tal-2015, il-membri tal-persunal maħtura li jkunu qegħdin jinnegozjaw matul l-ABT iffirmaw dikjarazzjoni 
ddedikata li tikkonferma n-nuqqas ta’ kwalunkwe kunflitt ta’ interessi.
Rakkomandazzjoni 3.
Frontex taċċetta din ir-rakkomandazzjoni u diġà implimentat parzjalment il-parti dwar it-trasparenza u n-nuqqas ta’ 
kunflitt ta’ interessi. Frontex għandha tqis ukoll il-kriterju ta’ solidarjetà.
56
Frontex tinnota li d-dgħufija identifikata fil-Kaxxa 10 tirrelata mal-proċess REM ta’ piż. Ara wkoll ir-risposta tagħna 
għall-paragrafu 26.
Rakkomandazzjoni 4.
Frontex taċċetta r-rakkomandazzjoni u sejra tkompli ttejjeb aktar is-sistemi ta’ verifika tagħha.
57
L-indikaturi ewlenin huma kkalkolati u debitament ipprovduti kif mitlub għall-iskop tar-rapport annwali.
Għall-iskopijiet ta’ governanza ġie miftiehem li sejjer jintuża numru limitat ta’ indikaturi biex jippermettu lill-korp ta’ 
governanza jirregola x-xogħol tal-Aġenzija. L-esperjenza uriet li l-istabbiliment ta’ indikaturi tal-prestazzjoni (bħal 
fl-2012 u l-2013) fl-AWP kif ukoll il-valuri fil-mira relatati li għandhom jintlaħqu kien kbir għal dak l-iskop. Dan wassal 
ukoll għal inqas rappurtar lill-Bord ta’ Ġestjoni.
Risposta ta’ Frontex 63
Frontex tenfasizza li ma hemm l-ebda qafas legali fis-seħħ li jistabbilixxi t-trasferiment ta’ data msemmi mill-Qorti. 
Skont il-qafas legali fis-seħħ, l-Istati Membri huma responsabbli għall-immaniġġjar ta’ aktar proċeduri dwar il-
migranti irregolari maqbuda u salvati matul l-operazzjonijiet konġunti. Fil-każijiet kollha, l-istatus tal-migranti 
irregolari huwa definit u żgurat mill-Istati Membri fi stadju aktar tard. Skont il-qafas legali fis-seħħ, Frontex ma 
għandha l-ebda data personali dwar il-migranti irregolari u mhijiex intititolata li jkollha.
Il-proposta tal-Kummissjoni sottomessa f’Diċembru 2015 COM (2015)671 tipproponi t-titjib tas-sitwazzjoni. Hija sejra 
tesplora l-possibbiltà li tagħti lill-Aġenzija aċċess għal bażijiet ta’ data Ewropej, bħall-SIS u l-EURODAC, u sejra tqis 
il-preżentazzjoni ta’ proposti biex timmodifika l-atti legali li fuqhom huma bbażati dawn il-bażijiet ta’ data.
Rakkomandazzjoni 5.
Frontex taċċetta r-rakkomandazzjoni, iżda dan sejjer jiddependi fuq il-bidliet fil-qafas legali kif ukoll fuq 
il-kondiviżjoni ta’ informazzjoni mal-Istati Membri.

Pubblikazzjonijiet bla ħlas:
  kopja waħda:  
permezz tal-EU Bookshop (http://bookshop.europa.eu);
  iżjed minn kopja waħda jew posters/mapep:  
mir-rappreżentanzi tal-Unjoni Ewropea (http://ec.europa.eu/represent_mt.htm),  
mid-delegazzjonijiet f'pajjiżi li mhumiex /f_l-UE (http://eeas.europa.eu/delegations/index_mt.htm),  
billi tikkuntatja s-servizz Europe Direct (http://europa.eu/europedirect/index_mt.htm)  
jew ċempel 00 800 6 7 8 9 10 11 (numru tat-telefown bla ħlas minn kullimkien /f_l-UE) (*).
(*)  L-informazzjoni mogħtija hija b’xejn, kif ukoll it-telefonati ġeneralment huma b’xejn (għalkemm xi operaturi, kabini  
tat-telefown jew lukandi jistgħu jitolbu ħlas). 
Pubblikazzjonijiet bi ħlas: permezz tal-EU Bookshop (http://bookshop.europa.eu).KIF GĦANDEK TAGĦMEL BIEX TIKSEB
IL-PUBBLIKAZZJONIJIET TAL-UE
Għat-tliet snin mill-2013 sal-2015, l-aġenziji nefqu ammont 
kumplessiv ta’ EUR 740 miljun fuq għotjiet. L-awditu 
tal-Qorti eżamina l-konformità legali u  l-effettività 
tas-sistemi u tal-proċeduri ta’ kontroll stabbiliti 
għall-ġestjoni ta’ għotjiet f’ħames aġenziji (bejn wieħed 
u ieħor 92 % tal-finanzjament totali permezz ta’ għotjiet). 
Il-Qorti sabet li, inġenerali, l-aġenziji awditjati aġġudikaw 
u ħallsu l-għotjiet f’konformità mar-regoli. Madankollu, 
il-biċċa l-kbira mill-aġenziji awditjati ma indirizzawx b’mod 
adegwat il-possibbiltajiet alternattivi ta’ finanzjament, 
u konsegwentement l-għotjiet mhux dejjem kienu l-aħjar 
mod kif jilħqu l-objettivi tagħhom. Barra minn hekk, 
l-aġenziji awditjati ma kejlux b’mod adegwat l-effettività 
tal-għotjiet tagħhom.
IL/uniF6BAQORTI
EWROPEA 
TAL/uniF6BAAWDITUR I